Ezekiel 44 (ABK) - Bible Society\nYet an Est\n1Ena ev a'm dros dhe yet an sentri a-ves, a vir troha'n est; hag yth o degeys. 2Yn-medh an ARLOEDH dhymm: An yet ma a vydh degeys; ny vydh igerys, ha ny wra denvyth entra dredhi; rag an ARLOEDH, Duw Ysrael res entras dredhi. Rakhenna y fydh degeys. 3Ny yll nagonan marnas an pennsevik y honan esedha ynni dhe dhybri bara a-rag an ARLOEDH; ev a enter dre bortal an yet, ha mos yn-mes dredho.\nKummyas dhe Entra an Tempel\n4Ena ev a'm dros a-rag an tempel dre yet an gogledh. My a viras, hag otta, glori an ARLOEDH ow lenwel tempel an ARLOEDH; ha my a goedhas war ow fas. 5An ARLOEDH a leveris dhymm: Mab den, gwra attendya, ha mir gans dha dhewlagas ha klew gans dha dhiwskovarn ha my a gews dhis a-dro dhe oll ordenansow tempel an ARLOEDH, hag oll y laghys; ha merk yn ta entrans an tempel, hag oll an fordhow yn-mes a'n sentri. 6Lavar dhe'n chi diwostydh, dhe ji Ysrael, Yndellma y lever an Arloedh DUW: Bedhes diwedh dhe'th weythresow kasadow, a ji Ysrael, 7ow tri y'n sentri estrenyon, antrodreghys aga holonn, hag antrodreghys aga hig, ow tefola ow chi, owth offrynna dhymm ow boes, an blonek ha'n goes. Hwi re dorras ow hevambos, yn oll agas taklow kasadow. 8Ny withsowgh charj a'm taklow sans, mes hwi re settyas erell dhe witha charj a'm sentri.\n9Yndellma y lever an Arloedh DUW: Ny dheu y'm sentri estren vyth, antrodreghys y golonn na antrodreghys y gig, na hwath an estrenyon usi yn mysk mebyon Ysrael. 10Mes an Levysi, an re yw gyllys pell dhiworthiv, ow mos yn sowdhan dhiworthiv war-lergh aga idolys pan eth Ysrael yn sowdhan – i a berth aga hessydhyans. 11I a vydh menystrys y'm sentri, gans charj a yetys an tempel, hag ow servya y'm tempel; i a ladh an offrynn leskys ha'n sakrifis rag an bobel, hag i a sev a-ragdha ha'ga servya. 12Rag i dhe venystra dhedha a-rag aga idolys, ha gul dhe ji Ysrael trebuchya yn kammhynseth, rakhenna my re dos er aga fynn, yn-medh an Arloedh DUW, hag i a berth aga hessydhyans. 13Ny dhons nes dhymm, dhe servya dhymm avel oferysi, na dos nes dhe oll ow thaklow sans, na dhe'n tyller an moyha sans; mes i a berth aga meth, drefenn an taklow kasadow a wrussons, 14Mes my a re dhedha charj a'n tempel, rag oll y ober, ha pup-tra eus dhe vos gwrys ynno.\nAn Oferysi Leviek\n15Mes an oferysi leviek, mebyon Sadok, an re a withas charj a'm sentri pan eth mebyon Ysrael yn sowdhan dhiworthiv, i a dheu nes dhymm dhe'm servya, hag i a sev a-ragov dhe offrynna dhymm blonek ha goes, yn-medh an Arloedh DUW. 16I aga honan a vydh owth entra y'm sentri, hag i aga honan a dheu nes dhe'm moes dhe menystra dhymm, hag i a with ow charj. 17Pan dhons dre yetys an klos a-bervedh, i a vydh gwiskys yn dillas a lien; ny dheu gwlan warnedha hag i ow menystra orth yetys an klos a-bervedh, po a-ji dhe'm tempel. 18Y fydh tulyfantys a lien war aga fenn, ha lavrek a lien war aga dhiwglun; ny omwrogysons gans travyth a wra dhedha hwysa. 19Pan ons yn-mes dhe'n klos a-ves, dhe'n bobel, i a dhiwisk aga dillas mayth esens ow menystra ynna, ha'ga gorr y'n helyow sans, hag i a wisk dillas arall ma na sakrons an bobel gans aga dillas. 20Ny dreghons blew aga fenn dhe vos blogh, na gasa aga gols dhe vos hir; mes i a dregh gols aga fenn gans rach. 21Ny wra oferyas vyth eva gwin pan enter an klos a-bervedh. 22Ny dhemmedh gwedhwes, na benyn dhidhemmedhys, mes gwyrghes a has chi Ysrael, po gwedhwes neb yw gwedhwes oferyas.\n23I a dhysk dhe'm pobel dissernya ynter an sans ha'n ansans, ha diskwedhes dhedha dissernya ynter an avlan ha'n glan. 24Yn ken a lagha i a sev yn breus, hag i a vreus herwydh ow breusow vy. I a with ow lagha ha'm ordenansow rag oll ow goelyow apoyntys, hag i a with ow sabotys sans.\n25Ny omdhefolons, ow tos nes dhe dhen marow; mes mars yw mamm po tas, mab po myrgh, broder po hwoer na's teves gour, i a yll omdhefola. 26Wosa bos glanhes, i a reken seyth dydh ragdho. 27Y'n jydh may teu y'n sentri, y'n klos a-bervedh, dhe venystra y'n sentri, ev a offrynn y offrynn pegh, yn-medh an Arloedh DUW.\n28Hemma a vydh eretons dhedha: my yw aga eretons. Ny rowgh dhedha perghennogeth yn Ysrael; my yw aga ferghennogeth. 29I a yll dybri an offrynn greun, an offrynn pegh ha'n offrynn kammweyth; ha pup-tra sakrys yn Ysrael a vydh dhedha. 30An kynsa frut a oll an kynsa frut a bub kinda, ha pub offrynn a bub kinda dhiworth oll agas offrynnow a vydh dhe'n oferysi; hwi a re dhe'n oferyas an kynsa rann a'gas toes, may powesso bennath war dha ji.44:30 dha ji: Ow siwya an Ebrow ha'n Vulgat. War-lergh an Septuagint, agas chiow. 31Ny dheber an oferysi travyth a verwis a'y honan, na preydh skwardys gans edhen na best.


2chr 33 (ABK) - Bible Society\n2chr 33 ABK\n1Manasse o dewdhek bloedh pan dhallathas reynya, hag ev a reynyas pymthek blydhen ha dew-ugens yn Yerusalem. 2Ev a wrug an pyth o drog yn golok an ARLOEDH, war-lergh oberow kasadow an kenedhlow a wrussa an ARLOEDH aga fesya a-rag pobel Ysrael. 3Rag ev a dhastrehevis an tylleryow ughel re beu tennys yn-nans gans y das Hezekia, hag ev a dhrehevis alteryow dhe'n Baalim, hag a wrug Asherim. Ev a wordhyas oll lu an nev, ha'ga servya. 4Ev a dhrehevis alteryow yn chi an ARLOEDH, may lavarsa an ARLOEDH anodho, ‘Yn Yerusalem ow hanow a vydh bys vykken.’ 5Ev a dhrehevis alteryow rag oll lu an nev yn dew glos chi an ARLOEDH. 6Ev a wre dh'y vebyon tremena dre dan yn nans mab Hinnom, hag a wre dewinieth ha pystri ha hus, hag a hwila kusul dhiworth nygromons. Ev a wrug droktraow pals yn golok an ARLOEDH, orth y brovokya dhe sorr. 7Ev a worras an imaj gravys re wrussa yn chi Duw, anodho may leveris Duw dhe Davydh ha dh'y vab Solomon, ‘Y'n chi ma, hag yn Yerusalem re dhewisis yn-mes a oll kordhow Ysrael, y hworrav ow hanow bys vykken. 8Nevra ny gemmerav troes Ysrael dhiworth an tir re apoyntis rag agas tasow, mar kwaytyons gul pup-tra a worhemmynnis dhedha, oll an lagha, an ordenansow, ha'n breusow res dre leuv Moyses.’ 9Manasse a ledyas Yuda ha trigoryon Yerusalem yn stray, bys may hwrussons moy drog ages an kenedhlow a dhiswrussa an ARLOEDH a-rag pobel Ysrael.\nManasse Daskorrys wosa Edrega\n10An ARLOEDH a gewsis dhe Manasse ha dh'y bobel, mes ny woslowsons. 11Yndella an ARLOEDH a dhros er aga fynn kaslewydhyon lu myghtern Assyria, hag i a synsis Manasse avel prisner, ha gorra higenn yn y droen ha'y gelmi gans sprallow a vrons ha'y dhri dhe Babylon. 12Pan o yn ahwer ev a bysis favour an ARLOEDH y Dhuw hag yth omuvelhas yn fen a-rag Duw y dasow. 13Ev a bysis dhodho, ha Duw a gemmeras y bysadow hag a glewas y bledyans, hag a'n dros arta dhe Yerusalem ha'y dhaskorra dh'y ruvaneth. Ena Manasse a wodhya bos an ARLOEDH an gwir Dhuw.\n14Wosa henna ev a dhrehevis fos tu a-ves rag sita Davydh, a'n howlsedhes dhe nans Gihon, owth hedhes dhe'n entrans Yet an Puskes; ev a's gorras a-dro dhe Ofel, hag a's drehevis dhe ughelder bras. Ev a worras ynwedh kaslewydhyon an lu yn oll an sitys kerys yn Yuda. 15Ev a dhug dhe-ves an duwow estren ha'n imaj gravys dhiworth chi an ARLOEDH, hag oll an alteryow re dhrehevis war venydh chi an ARLOEDH hag yn Yerusalem, hag ev a's tewlis dhe-ves an sita. 16Ev a ewnhas alter an ARLOEDH hag a offrynnas warnedhi sakrifisow kres ha grasow; hag ev a worhemmynnis dhe Yuda servya an ARLOEDH, Duw Ysrael. 17Byttegyns an bobel a besyas ow sakrifisow y'n tylleryow ughel, mes i a's gwrug unnsel dhe'n ARLOEDH aga Duw.\n18Gweythresow erell Manasse, y bysadow dh'y Dhuw ha geryow an welesydhyon kewsys dhodho yn hanow an ARLOEDH Duw a Ysrael, yma an re ma yn kovadhow myghternedh Ysrael 19Y bysadow ha fatell dhegemmeras Duw y bledyans, oll y begh ha'y dhislelder, an tylleryow warnedha may trehevis tylleryow ughel ha drehevel an Asherim ha'n imajys gravys a-ragdha mayth omuvelhi, an re ma yw skrifys yn kovadhow an welesydhyon. 20Ytho Manasse a goskas gans y dasow, hag i a'n ynkleudhyas yn y ji; ha'y vab Amon a reynyas yn y le.\nReyn Amon ha'y Vernans\n21Amon o dew bloedh warn ugens pan dhallathas reynya, hag ev a reynyas diw vlydhen yn Yerusalem. 22Ev a wrug an pyth o drog yn golok an ARLOEDH, par dell wrug y das, Manasse. Amon a sakrifia dhe oll an imajys gravys a wrussa Manasse, ha'ga servya. 23Ny omuvelhas a-rag an ARLOEDH, dell omuvelhasa y das Manasse, mes an keth Amon ma a drespassas moy ha moy. 24Y wesyon a vrasas er y bynn ha'y ladha yn y ji. 25Mes pobel an tir a ladhas oll an re re vrassa erbynn myghtern Amon; ha pobel an tir a wrug y vab Yosia myghtern yn y le.


Ezekiel 21 (ABK) - Bible Society\nEzekiel 21 ABK\nKledha Lymm Duw\n1Ger an ARLOEDH a dheuth dhymm, ow leverel:21:1 Gwersow 21:1 bys 32 yw niverys 21:6 bys 37 y'n tekst ebrow hag yn Septuagint. 2Mab den, sett dha fas troha Yerusalem; pregoth erbynn an sentris, ha profoes erbynn pow Ysrael, 3ha lavar dhe diredh Ysrael, Yndellma y lever an ARLOEDH: Awottavy er dha bynn; my a denn ow kledha dhiworth y woen ha treghi dhiworthis an den gwiryon ha'n tebelwas. 4Drefenn my dhe dreghi dhiworthis an den gwiryon ha'n tebelwas, gogledh. 5Ena oll kig a woer may hwrugavy, An ARLOEDH, tenna ow kledha dhiworth y woen; ny dhehwel arta. 6Ytho, A vab den, kyn gans diwglun ow krena, ha hanas yn hwerow a-rag aga dewlagas. 7Ha pan leverons dhis, ‘Prag yth esos ow hanasa?’ ty a lever, ‘Rag an nowodhow yw devedhys. Pub kolonn a deudh, ha pub leuv a vydh ydhil; pub spyrys a glamder, ha pub glin a dreyl dhe dhowr. Otta, hemma a dheu hag a hwyrvydh’, yn-medh an Arloedh DUW.\n8Ger an ARLOEDH a dheuth dhymm, ow leverel: 9 Mab den, profoes ha lavar, Yndellma y lever an Arloedh: Lavar:\nKledha! Kledha yw lymmys,\nhag ynwedh rutys splann,\n10Lymmys yw rag an ladhva,\nha rutys splann rag may fo avel lughes.\nA lowenhyn yn ternwelenn ow mab?\nAn kledha a dhispres pup-tra gwrys a brenn.\n11Ev a'n ros dhe vos rutys splann,\nrag bos dalghennys y'n leuv;\nlymmys yw, an kledha yw rutys splann\ndhe vos gorrys yn leuv an ladher.\n12Garm hag oul, A vab den,\nrag yth yw erbynn ow fobel,\nyth yw erbynn oll pennsevigyon Ysrael.\nTewlys yns dhe'n kledha\nwar-barth gans ow fobel.\nRakhenna hwett dha vordhos!\n13Rag y fydh prevyans. Ha fatla mar kwra an kledha despitya an dernwelenn?21:13 Ha fatla mar kwra an kledha despitya an dernwelenn: Styr an Ebrow yw ankler. yn-medh an Arloedh DUW.\n14Ytho ty, A vab den, profoes;\ntak palv orth palv.\nGas an kledha dhe weskel diwweyth, teyrgweyth;\nkledha rag an re ledhys yw,\nkledha bras an ladhva,\nusi oll a-dro dhedha.21:14 usi oll a-dro dhedha: Po a wan ynna yn town.\n15Rag may teuttho kolonnow\nha'n re a goedh bos lies.\nOrth oll aga yetys my re worras\nkledha rag ladhva.\nOgh, gwrys yw rag lughesi,\nrutys splann rag an ladhva.\n16Bydh lymm, treyl dhe'n dyghow,\ngway dhe'n kledh,\nplepynag a vo ervirys rag dha vin.\n17My ynwedh a dak ow diwleuv war-barth,\nha gul dhe'm sorr powes.\nMy an ARLOEDH re gewsis.\n18Ger an ARLOEDH a dheuth dhymm, ow leverel: 19Ty, A vab den, gwra ragos dha honan diw fordh rag kledha myghtern Babylon dhe dhos warnedha, aga diw ow tos yn-mes a'n keth pow; gwra post-arwoedh ha'y settya orth penn an fordh dhe'n sita. 20Gwra fordh rag kledha dhe dhos erbynn Rabba an Ammonysi, hag erbynn Yuda, hag erbynn Yerusalem yn hy kres.21:20 yn hy kres: Amendys war-lergh an Septuagint. Ebrow kerys. 21Rag myghtern Babylon a sev orth diberthva an fordh, orth penn an dhiw fordh, dhe wul dewinieth. Ev a shak sethow, ev a hwila kusul orth an terafim, ev a vir orth an avi. 22Yn y leuv dhyghow y teu koelbrenn Yerusalem, dhe igeri an ganow rag an ladhva, dhe dhrehevel an lev y'n kri a vatel, dhe settya hor'bennow erbynn an yetys, dhe grugya gweythyow-esedhva. 23Mes y fydh haval dhe dhewinieth fals yn aga dewlagas i, an re a dos tiow; mes ev a's kovha a'ga anewnder, may fons kechys.\n24Rakhenna yndellma y lever an Arloedh DUW: Rag hwi dhe dhri agas kammweyth dh'agas kovadh, dre dhiskudhans agas kammweythresow, may fo gweladow agas peghosow yn oll agas drogoberow – rag hwi dhe dhri hemma dhe govadh, hwi a vydh kemmerys yn leuv an eskar.21:24 yn leuv an eskar: Ebrow gans an leuv. Po amendyans war-lergh an Septuagint ynna.\n25Ha ty pennsevik Ysrael, tebelwas ansans,\nmay teuth y dhydh,\ntermyn y gessydhyans finek,\n26yndellma y lever an Arloedh DUW:\nDiwisk an tulyfant ha kemmer dhe-ves an gurun;\nny vydh par dell veu.\nUghelha an isel,\nhag uvelha an ughel.\nmagoryow y'n gwrav,\nma na veu y hevelep,\nbys pan dheu ev may ma dhodho an gwir;\nha my a'n re dhodho.\n28Ha ti, A vab den, profoes ha lavar, Yndellma y lever an Arloedh DUW a-dro dhe vebyon Ammon hag a-dro dh'aga heredh; lavar:\ntennys rag ladhva,\nrutys splann dhe gonsumya, dhe lughesi!\n29Dha welesigethow yw fals\nha 'th tewinieth yw gowek\ndh'y settya war gonnaow\nan debeles ansans;\naga dydh re dheuth,\ntermyn an kessydhyans diwettha.\n30Gorr e dh'y woen!\nY'n tyller may feus formys,\nyn tir dha dhalleth\n31My a dhinwa ow sorrvann warnas;\ngans tan ow honnar\ny hwithav warnas.\nMy a'gas re yn leuv gwer vilus,\nskentel yn distruyans.\n32Y fydhydh keunys rag an tan,\ndha woes a vydh yn kres an tir;\nny vydhydh kovhes na fella,\nrag my an ARLOEDH re gewsis.


Compare Bible readings for Amos 5 in the ABK and the ESV - Bible Society\nGalargan war Ysrael\n1Klewewgh an ger ma a dhrehavav er agas pynn, galargan, A ji Ysrael:\n2Koedhys yw, ny sev arta,\nan wyrghes Ysrael;\nforsakys war hy thir,\nheb denvyth dh'y dassevel.\n3Rag yndellma y lever an Arloedh DUW:\nAn sita mayth eth yn-mes anedhi mil\na's tevydh kans gesys,\nha'n sita mayth eth yn-mes anedhi kans,\na's tevydh deg gesys dhe ji Ysrael.\n4Rag yndellma y lever an ARLOEDH dhe ji Ysrael:\nHwilewgh vy ha bewa,\n5mes na hwilewgh Bethel,\nha na gewgh dhe Gilgal\nna treusi dhe Beer-sheba;\nrag mos a wra Gilgal yn divroedh\nha Bethel ny vydh 'vas dhe dravyth.\n6Hwilewgh an ARLOEDH ha bewa,\nma na tartho avel tan yn chi Yosep,\ndh'y dhevorya, heb denvyth dh'y dhifeudhi yn Bethel.\n7A hwi neb a dreyl gwirvreus yn fuelenn,\nha tewlel ewnder dhe'n dor!\n8Ev neb a wrug an Pleyades hag Orion\nha treylya tewlder down yn myttin,\nha tewlhe an jydh yn nos;\nneb a elow war dhowrow an mor,\nha'ga diveri war enep an dor:\nan ARLOEDH yw y hanow\n9neb a wra dhe derroes tardha erbynn an dus krev,\nha terroes a dheu dhe'n kastell.\n10Kasa a wrons an den a geredh y'n yet,\nhag aborrya an den a gews an gwirder kowal.\n11Rakhenna, drefenn hwi dhe stankya war an boghosek\nha kemmeres dhiworto trubyt a ys,\nkyn trehevsowgh chiow a ven treghys,\nny wrewgh triga ynna;\nhwi re blansas gwinlannow teg,\nmes ny evowgh aga gwin.\n12Rag my a woer agas kammweythresow pals,\nha'gas peghosow bras,\nowth arvedh an den gwiryon, ow kemmeres falswober,\nhag ow treylya a-denewen an edhommogyon y'n yet.\n13Rakhenna, tewel a wra an den fur yn termyn a'n par na;\nrag droktermyn yw.\n14Hwilewgh dader, a-derdroktra,\nena ARLOEDH an luyow a vydh genowgh,\nporan kepar dell leversowgh.\n15Kesiwgh droktra, ha kerewgh dader,\nha fastyewgh gwirvreus y'n yet;\nmartesen an ARLOEDH, Duw an luyow,\na gemmer truedh a remenant Yosep.\n16Rakhenna yndellma y lever an ARLOEDH, Duw an luyow, an Arloedh:\nYn plenys oll y fydh oelva,\nhag y'n stretys oll i a lever ‘Ellas, ellas!’\nGelwel a wrons an tiek dhe gynvann,\nha dhe oelva an re a woer kyni.\n17Hag y'n gwinlannow oll y fydh oelva\nrag my dhe dremena der an kres ahanowgh,\nDydh an ARLOEDH\n18Go-i an re yw hwansek dhe dhydh an ARLOEDH!\nPandr'a vydh dydh an ARLOEDH dhy'hwi?\nTewlder vydh, ny vydh golow;\n19kepar ha pan fia gour dhiworth lew,\nhag ors ow tos er y bynn;\npo mos yn chi ha poesa erbynn an paros gans y dhorn\nha bos brethys gans sarf.\n20A nyns yw dydh an ARLOEDH tewlder a-der golow,\nha tewlder heb gwynnder vyth ynno?\n21Kasa ha dispresya agas goelyow a wrav,\nha ny garav sawer agas kuntellesow solem.\n22Ha kyn offrynnowgh dhymm agas offrynnow kowlleskys ha'gas offrynnow greun,\nny vynnav aga degemmeres;\nhag offrynnow kres a'gas bestes peskys,\nny wrav vy mires warnedha.\n23Kemmerewgh dhiworthiv an tros a'th kanow;\north ton dha delynnow ny woslowav.\n24Re wrello ewnder frosa yn-nans avel dowrow,\nha gwiryonedh kepar hag avon prest ow resek.\n25A dhresowgh dhymm sakrifisow hag offrynnow dew-ugens blydhen y'n difeyth, A ji Ysrael? 26Doen a wrussowgh agas imajys, Sakkuth agas myghtern, ha Kaywan agas duw-sterenn, hag a wrussowgh dh'agas honan. 27Ytho my agas deg yn divroedh dres Damaskus, yn-medh an ARLOEDH, Duw an luyow y hanow.


Brys - Wikipedia\nGolinyans a frenologieth hag yw hen tybyans a-dro dhe'n brys gans rannow diblans rag happyansow diblans.\nAn brys yw an sett a deythi omgemeryansek rag an fordh prederi, resna, percevya, mynnes, tybi hag omglewes. Yn godhonieth, an brys yw kawsys yn tien gans oberyans an ympynnyon. An filosofer Gilbert Ryle a elwis an brys "Spyrys y'n Jynn" ha leverel bos kamm an tybyans a vrys diblans a'n ympynnyon. Byttegyns, nebes tus a breder bos an brys diblans a'n korf hag yw gelwys enev.\nYma dadhel vras ow tochya pandra a styr an brys ha pyth yw yn poran. Nebes a lever nag yw saw reson ha kov rann an brys, awos aga bos war. Gans an savla ma, an omglewansow a gerensa, kas, own, lowena hag erel yw diblans a'n brys. Nebes gans an wel ma a lever bos an omglewansow rann an brys. Re erel a lever na yll agan studhow resnel hag omglewansek bos divaglys hag y kodh bos oll anedha rann an brys.\nUnn govyn a-dro dhe'n brys yw py eghennow a groadur a yll kavos brys. Rag ensampel, ni a wovyn mars eus brys marnas gan tus, gans nebes enevales po enevales oll, gans kroaduryon oll po gans puptra bew ha mars eus brys dhe nebes eghennow a jynn gwrys gans tus. Brysoniethoryon avel Sigmund Freud ha William James ha godhoniethoryon jynn-amontya kepar hag Alan Turing a dhisplegyas tybyansow meur aga bri a-dro dhe'n brys.\nDiwettha golegyans an folen ma a veu an 27 Du 2021, dhe 18:18.


Kyllasen - Wikipedia\nkarrek glastek, shist godhosek\nKyllasen yw karrek wodhosek gans gwrysow munys furvyes dhyworth leys. Kemyskans yw a vonyow pri ha temigow pur vunys a vonyow erel, yn arbennek kanndir ha kalcit. Chif gnas kyllas yw y duedh dhe vrewi avel nivelyow tanow (henwys laminae, le ages 1cm yn tewder). Kyllas yw an garrek wodhosek moyha kemmyn.\nKarrygi a'n keth komposyans, mes na yll brewi avel nivelyow yw termys leysveyn (myns an perthygel le ages 0.0625mm) po priveyn. ]\nDell yw usys, gell yw liw tipek kyllas. Komposys yns i a vonyow pri ha kanndir. Keworansow mynsow chanjys a vonyow erel le posek a wra chanjya liw an garrek. Rudh, gell ha gwyrdh a lever bos ferrik oksid (hematit – rudh), horn hidroksid (goethit – gell ha limonit – melyn), po monyow mika (klorit, biotit hag illit – gwyrdh) y'n garrek.\nKyllas tipek yw komposys a a-dro dhe 58% monyow pri, 28% kanndir, 6% gwrysven, 5% monyow karbonat, ha 2% oksidow a horn. Kyllas ha leysven a gomprehend a-dro dhe 95% a'n mater organek yn oll an karrygi godhosek. Byttegyns, hemm yw le ages 1% mass an kyllasen dipek. Kyllas yw an bennfenten voyha kemmyn rag hidrokarbonow (gass naturel hag oyl kriv).\nAn brassa rann a gyllas yw dhyworth dallathvos y'n mor. Dowr dor yn kyllas yw pur holanek yn fenowgh. An perthyglow munys yn kyllas a yll gortos kregys yn dowr pell wosa godhesans tewes. Drefen henna, kyllas yw godhesys yn dowr nag usi ow kwaya, kepar ha lynnyn, morlynnyn, deltaow avon, fennvaow hag y'n mor down.\nTreweythyow gwithys yw menhesennow, lerghow enevales ha merkyow banaghow glaw war enebow gweliow kyllas.\nMars usi kyllas tommhes ha gweskys drefen treusfurvieth, ev a furv karrek dreusfurvek folsadow henwys legh.Gans moy vyth a waskedh ha tommder, furvyes fyllit, wosa shist ha wortiwedh labolven.\nKemmyn yw kyllas yn Kernow, yn arbennek yn karrygi a'n Oos Dewnek.\nDororieth Kernow, kyllas yw kemmyn yn karrygi Dewnek yn kledhbarth Kernow\nKyllasen Chattanooga yn Kentucky, Statys Unys\nSkeusen ogas a gyllasen\nAls kyllas yn Millook, ogas dhe Borth Kragen, Kernow north\nAls ughel 'High Cliff', yntra Porth Kragen ha Kastel Boterel\nTresen liw rag kyllasen fondys war studh oksidyans horn ha komposyans organek karbon\nDiwettha golegyans an folen ma a veu an 8 Metheven 2022, dhe 21:00.


Mathew 18 (ABK) - Bible Society\nMathew 18 ABK\nAn Moyha y'n Wlaskor\nMark 9:33-37; Luk 9:46-48\n1Y'n eur na an dhyskyblon a dheuth dhe Yesu ha leverel, ‘Piw yw an moyha yn gwlaskor nev?’ 2Ha wosa ev dhe elwel flogh dhodho, ev a'n gorras yn aga mysk, 3hag yn-medh ev, ‘Yn hwir y lavarav dhywgh, marnas hwi a dreyl, ha dos ha bos avel fleghes, nyns ewgh kammenn vyth a-bervedh yn gwlaskor nev. 4Rakhenna piwpynag a omuvelha avel an flogh ma, ev yw an moyha yn gwlaskor nev, 5ha piwpynag a dhegemmerro unn flogh a'n par ma y'm hanow vy, ev a'm degemmer vy.\nMark 9:42-48; Luk 17:1-2\n6‘Mes piwpynag a wrello dhe onan a'n re vyghan ma trebuchya, neb a grys ynnov, gwell via dhodho mar pe kregys men-melin meur a-dro dh'y gonna ha'y vos beudhys yn downder an mor. 7Go-ev an bys drefenn sklanderyow; rag res yw sklanderyow dhe dhos, mes go-ev an den may teu an sklander dredho! 8Mar kwra dha leuv po dha droes dhis trebuchya, trogh ev ha tewl ev dhiworthis; gwell yw dhis mos a-bervedh yn bewnans mans po evredhek ages ty dhe vos tewlys yn tan nevra a bys ha'th tiwleuv po dha dhewdroes genes. 9Ha mar kwra dha lagas dhis trebuchya, tenn e mes ha towl e dhiworthis; gwell yw dhis mos unnlagasek a-bervedh yn bewnans ages bos tewlys yn tan ifarn,18:9 yn tan ifarn: Greka y'n Gehenna a dan. ha'th tewlagas genes.\n10‘Gwaytyewgh na wryllowgh dispresya onan a'n re vyghan ma; rag yn-medhav dhywgh bos aga eledh y'n nevow pup-prys ow mires war fas ow Thas eus y'n nevow. 11Rag Mab an den a dheuth dhe selwel an dra yw kellys.18:11 Nyns usi gwers 11 yn re a'n dornskrifow. 12Pandr'a dybowgh hwi? Mar pydh gans den kans davas hag onan anedha gyllys yn stray a ny as ev an nownsek ha peswar-ugens war an menydhyow ha mos dhe hwilas an dhavas yw gyllys dhe stray? 13Ha mar hwyrvydh ev dh'y havoes, yn hwir y lavarav dhywgh, ev a'n jevydh moy a lowena warnedhi ages war an nownsek ha peswar-ugens nag ethons dhe stray. 14Yn kettellma nyns yw bodh agas18:14 agas: War-lergh re a'n dornskrifow agan. Tas y'n nevow bos onan a'n re vyghan ma kellys.\nBroder Neb a Wra Kammweyth\n15‘Mar kwrella dha vroder kamm er dha bynn, ke dhe dhiskwedhes dhodho y gammweyth yntredhowgh agas dew yn priva. Mar koslow orthis, ty re waynyas dha vroder; 16mes mar ny goslow, kemmer genes onan po dew arall may fo pub lavar destys dre anow dew po tri dustunier; 17ha mara skon ev dhedha, deriv an dra dhe'n eglos; ha mara skon ev hwath dhe'n eglos, ev bedhes dhiso avel pagan po toller.\n18‘Yn hwir y lavarav dhywgh, pypynag oll a gelmowgh war an nor a vydh kelmys yn nev, ha pypynag a dhigelmowgh war an nor a vydh digelmys yn nev. 19Arta yn hwir y lavarav dhywgh, mar pydh dew ahanowgh unnverhes war an nor a-dro dhe neppyth oll a wovynnons, henna a vydh grontys dhedha gans ow Thas eus y'n nevow. 20Rag le may ma dew po tri kuntellys war-barth y'm hanow vy, ena yth esov yn aga mysk.’\nParabolenn an Gwas na Wrug Gava\n21Ena Peder a dheuth ha leverel dhodho, ‘Arloedh, peskweyth y hwra ow broder pegha er ow fynn, ha my a av dhodho? Bys yn seyth gweyth?’ 22Yn-medh Yesu dhodho, ‘Ny lavarav dhis bys yn seyth gweyth, mes bys yn deg ha tri ugenskweyth seythgweyth. 23Rakhenna gwlaskor nev a vydh hevelebys dhe vyghtern a vynnas rekna y akont gans y gethwesyon. 24Ha pan dhallathas rekna, y feu dres dhodho kendoner a dheg mil dalent.18:24 dalent: Greka talanton. 25Hemma pan na'n jeva pygans dhe attyli, y vester a worhemmynnis may fe gwerthys keffrys ha'y wreg ha'y fleghes ha pup-tra oll a'n jeva ha'n gendon dhe vos attylys. 26An kethwas ytho a goedhas dhe'n dor a-ragdho, hag a bysis, “Gwra ow ferthi, ha my a attal dhis pup-tra.” 27Ha mester an kethwas na a gemmeras truedh anodho ha gava dhodho y gendon. 28Ha'n kethwas na ow mos alena a gavas onan a'y geswesyon neb o yn kendon dhodho a gans diner, hag ev a'n dalghennas orth y daga ha leverel, “Attal dha gendon.” 29Y geswas ytho a goedhas orth y dreys18:29 Yn re a'n dornskrifow nyns usi omma an geryow orth y dreys. ha pysi warnodho, “Gwra ow perthi, ha my a attal dhis.” 30Ev ny vynna, mes ev eth dh'y dewlel yn prison bys pan wre pe an gendon. 31Pan welas y geswesyon ytho an taklow a veu gwrys, i a's teva keudh bras, hag yth ethons ha derivas dh'aga mester pup-tra re bia gwrys. 32Ena y vester a'n gelwis ha leverel dhodho, “Ty gethwas drog, my a avas dhis oll an gendon na, rag ty dhe bysi warnav. 33A ny dalvia dhis ynwedh kemmeres truedh a'th keswas kepar dell gemmeris vy truedh ahanas jy?” 34Ha'y vester o serrys hag a'n daskorras dhe'n dormentorys bys pan wrella attyli dhodho oll an gendon. 35Yn kettellma ynwedh y hwra ow Thas a nev dhywgh hwi mar ny wrewgh gava kettep onan dh'y vroder a leun golonn.’


[whatwg] Why Canvas? from WeBMartians on 2007-08-01 (whatwg@whatwg.org from August 2007)\nDate: Wed, 01 Aug 2007 07:06:30 -0400\nFrom: K?i?tof ?elechovski [mailto:giecrilj@stegny.2a.pl]\nReceived on Wednesday, 1 August 2007 04:06:30 UTC\nNext message: Anne van Kesteren: "[whatwg] Why Canvas?"\nPrevious message: Anne van Kesteren: "[whatwg] Why Canvas?"\nIn reply to: Anne van Kesteren: "[whatwg] Why Canvas?"\nNext in thread: Anne van Kesteren: "[whatwg] Why Canvas?"\nReply: Anne van Kesteren: "[whatwg] Why Canvas?"


Pennfolen/Erthygel dre jons/1 - Wikipedia\nPennfolen/Erthygel dre jons/1\nErthygel diskwedhys: Timor Est\nTimor Est yw gwlas yn Asi Soth-Est. Trevesigeth portyngalek o Timor Est a-dhia 1702. Indonesi a wrug fetha an wlas naw dydh wosa y dhiskleryans anserhogeth yn 1975. Yntra 100,000 ha 200,000 a dus a wrug kelli aga bewnans der bad-oberow yn termyn gallos indonesek yn Timor Est.\nIndonesi a wrug gasa Timor Est wosa votyans an pobel yn 1999; soudoryon ostralyek an Kenedhlow Unys a wrug surhe kres. Yn 2002, kenedhlow an bys a wrug aswon anserhogeth Timor Est. An kensa penn-menyster, Marí Alkatiri, a asas y soodh yn 2006 wosa termyn a droplansow garow.\nPobel Timor Est a wra sewya an fay katholik. Ynsi a wra kewsel leun a davosow malayek-polynesek poken papouek, mes Tetounek yw devnydhys avel yeth kemmyn a rann vras a'n pobel. An gottha tus a yll kewsel Portyngalek. An dhiw ma yw tavosow savonel an stat. Yonkers a yll kewsel Indonesek ha nepprys Sowsnek.\nDiwettha chanj an folen ma a veu an 16 Meurth 2010, dhe 13:07.


Jenesis 13 (ABK) - Bible Society\nJenesis 13 ABK\nDibarth Lot dhiworth Abram\n1Ytho Abram eth yn-bann yn-mes a Ejyp troha'n Negeb, ev ha'y wreg, ha pup-tra esa dhodho, ha Lot ganso. 2Pur rych o Abram gans chatel, arghans hag owr. 3Hag ev eth yn y gerdhow dhiworth an Negeb dhe Bethel, bys y'n tyller may fia y dylda y'n dalleth yntra Bethel hag Ay, 4bys yn tyller an alter re wrussa y'n dalleth; hag ena Abram a elwis war hanow an ARLOEDH.\n5Mes Lot ynwedh, neb esa ow mos gans Abram, a'n jeva flokkys ha chatel ha tyldow, 6ha ny ylli an tir aga sostena, hag i trigys war-barth, rag bos bras aga fyth, ma na yllens triga war-barth. 7Ytho yth esa strif yntra bugeledh chatel Abram ha bugeledh chatel Lot. Yth esa an Kananysi ha'n Perizzysi trigys ena y'n pow.\n8Hag yn-medh Abram dhe Lot, ‘My a'th pys, na vedhes strif yntra my ha ty hag yntra dha vugeledh jy ha'm bugeledh vy, rag breder on ni. 9A nyns usi oll an tir a-dheragos? Diberth dhiworthiv, dell yth pysav. Mar mynnydh kemmeres an barth kledh, my a gemmer an barth dhyghow, ha mar kemmerydh an barth dhyghow my a gemmer an barth kledh.’\n10Ha Lot a dhrehevis y dhewlagas ha gweles oll an plen a-dro dhe'n Yordan, oll anodho dhe vos dowrhes – kyns an ARLOEDH dhe dhiswul Sodom ha Gomorra – kepar ha lowarth an ARLOEDH, kepar ha pow Ejyp ha ty ow tos bys yn Soar. 11Ha Lot a dhewisas oll an plen a-dro dhe'n Yordan dhodho y honan, ha Lot a dravalyas troha'n howldrevel hag i a dhibarthas an eyl dhiworth y gila. 12Yth esa Abram trigys yn pow Kanan, hag yth esa Lot trigys yn sitys an plen, ha kavoes gwiryow peuri13:12 kavoes gwiryow peuri: Posettya y dylda. bys Sodom. 13Mes tus Sodom o tebel ha peghadoryon dres eghenn dherag an ARLOEDH.\n14Ha'n ARLOEDH a leveris dhe Abram, wosa bos Lot diberthys dhiworto, ‘Drehav dha dhewlagas, ha mir dhiworth an tyller mayth esos troha'n kledh, ha'n dyghow, ha'n howldrevel, ha'n howlsedhes. 15Rag my a re oll an tir a welydh dhiso jy ha dhe'th has bys vykken. 16Ha my a wra dha has kepar ha doust an dor: mar kyll den nivera doust an dor, dha has ynwedh a yll bos niverys. 17Sav yn-bann, kerdh der an pow, der y hys ha der y les, rag my a vynn y ri dhiso.’\n18Ena Abram a gavas gwiryow peuri13:18 a gavas gwiryow peuri: Poa removas y dylda. ha dos ha triga ryb derow Mamre usi yn Hebron ha drehevel alter dhe'n ARLOEDH y'n tyller na.


Ezekiel 48 (ABK) - Bible Society\nEzekiel 48 ABK\nRannow a Loethow\n1An re ma yw henwyn an loethow. Dhiworth or an gogledh, war fordh Hethlon, dhe Lebo-hamath, bys Hasar-enan, usi war or Damaskus troha'n gogledh, ryb Hamath: dhiworth tenewen an est dhe'n west: y fydh unn rann dhe Dan. 2Ryb or Dan, dhiworth tenewen an est bys tenewen an west, unn rann dhe Asher. 3Ryb or Asher dhiworth tenewen an est bys tenewen an west, unn rann rag Naftali. 4Ryb or Naftali, dhiworth tenewen an est bys tenewen an west, unn rann dhe Manasse. 5Ryb or Manasse, dhiworth tenewen an est bys tenewen an west, unn rann dhe Efraym 6Ryb or Efraym, dhiworth tenewen an est bys tenewen an west, unn rann dhe Rewben. 7Ryb or Rewben, dhiworth tenewen an est bys tenewen an west, unn rann dhe Yuda.\n8Ryb or Yuda, dhiworth tenewen an est bys tenewen an west, y fydh an offrynn a offrynnowgh, pymp mil warn ugens y les, ha'y hirder kepar ha'n rannow erell, dhiworth tenewen an est bys tenewen an west; ha'n sentri a vydh y'n kres anodho. 9An offrynn a offrynnowgh dhe'n ARLOEDH a vydh pymp mil warn ugens y hirder ha deg mil y les. 10An re ma a vydh an offrynn sans rag an oferysi: y'n gogledh, pymp mil warn ugens, hag y'n howlsedhes deg mil y les, hag y'n est deg mil y les, hag y'n soth pymp mil warn ugens y hirder; ha'n sentri a vydh y'n kres anodho. 11Y fydh rag an oferysi sakrys, mebyon Sadok, a withas ow charj, ha nag ethons yn sowdhan, dell wrug an Levysi. 12Y fydh dhedha avel offrynn arbennik dhiworth offrynn sans an tir, tyller moyha sans, ryb or an Levysi. 13Ryb or an oferysi y fydh offrynn dhe'n Levysi pymp mil warn ugens y hirder ha deg mil y les. Oll an hirder a vydh pymp warn ugens, ha'n hirder deg mil. 14Ny werthons travyth anodho, na'y geschanjya. Ny'n statyons, rag an gwella tir yw, ha sans dhe'n ARLOEDH.\n15An pymp mil yn les yw gesys, ha'n pymp warn ugens yn hirder, a vydh tyller na veu sakrys rag an sita dhe wul devnydh anodho, rag annedhow, ha rag peurvaow. An sita a vydh y'n kres anodho. 16An re ma a vydh hy musuryow: yn tenewen an gogledh pymp kans ha peswar mil, yn tenewen an soth, pymp kans ha peswar mil, yn tenewen an est pymp kans ha peswar mil, hag yn tenewen an west pymp kans ha peswar mil. 17Y fydh peurva dhe'n sita: y'n gogledh dew kans ha hanter-kans, y'n soth dew kans ha hanter-kans, y'n est dew kans ha hanter-kans, hag y'n west dew kans ha hanter-kans. 18Remenant an hirder ryb an offrynn sans a vydh deg mil y'n est, ha deg mil y'n west; y fydh ryb an offrynn sans. Y askorr a vydh boes rag oberoryon an sita. 19Oberoryon an sita dhiworth oll loethow Ysrael a wra y gonedha. 20Oll an offrynn a vydh pymp mil warn ugens orth pymp mil warn ugens, pedrek. Ty a offrynn an offrynn sans war-barth gans perghennogeth an sita.\n21An remenant war dhew denewen an offrynn sans ha perghennogeth an sita a vydh rag an pennsevik. Y fydh owth ystynn dhiworth pymp mil warn ugens an offrynn troha or an est, ha troha'n west a-dal an pymp mil warn ugens bys or an west, kettuel gans rannow an loethow; y fydh rag an pennsevik. An offrynn sans gans an sentri a vydh y'n kres anodho. 22Perghennogeth an Levysi ha perghennogeth an sita a vydh yn kres an pyth usi dhe'n pennsevik. Perghennogeth an pennsevik a vydh ynter or Yuda hag or Benyamin.\n23Remenant an loethow: y fydh dhe Benyamin unn rann, dhiworth tenewen an est bys yn tenewen an west. 24Ryb or Benyamin, dhiworth tenewen an est bys tenewen an west, unn rann dhe Simeon. 25Ryb or Simeon, dhiworth tenewen an est bys tenewen an west, unn rann dhe Yssakar. 26Ryb or Yssakar, dhiworth tenewen an est bys tenewen an west, unn rann dhe Zebulun. 27Ryb or Zebulun, dhiworth tenewen an est bys tenewen an west, unn rann dhe Gad. 28Ryb or Gad dhe denewen an soth, an or a vydh dhiworth Tamar dhe dhowrow Meribath-kadesh, ena ryb an avon bys an Mor Bras. 29Hemm yw an tir a wredh y ranna avel eretons ow tewlel prenn rag loethow Ysrael, ha'n re ma yw aga rannow, yn-medh an Arloedh DUW.\n30An re ma yw an fordhow yn-mes a'n sita: yn tenewen an gogledh, yw peswar mil ha pymp kans orth musur, 31yetys an sita a vydh war-lergh henwyn loethow Ysrael, teyr yet y'n gogledh, yet Rewben onan, yet Yuda onan, yet Levi onan. 32Yn tenewen an est, yw peswar mil ha pymp kans, teyr yet: yet Yosep onan, yet Benyamin onan, yet Dan onan. 33Yn tenewen an soth, yw peswar mil ha pymp kans orth musur, teyr yet, yet Simeon onan, yet Yssakar onan, yet Zebulun onan. 34Yn tenewen an west, yw peswar mil ha pymp kans orth musur, teyr yet, yet Gad onan, yet Asher onan, yet Naftali onan. 35An kompas yw etek mil. Ha hanow an sita a-dhia'n jydh na a vydh: Yma an ARLOEDH Ena.48:35 Yma an ARLOEDH Ena: Ebrow Adonay Shamma.


Compare Bible readings for Ebrowyon 3 in the ABK and the RSV - Bible Society\nYesu Ughella ages Moyses\n1Ytho, breder sans, kevrennoryon y'n galwans nevek, prederewgh a Yesu, abostol hag arghoferyas agan professyans; 2neb o len dhe neb a'n ordenas, kepar dell o Moyses len yn oll3:2 oll: War-lergh niver byghan a dhornskrifow nyns usi omma an ger ma. chi Duw. 3Mes Yesu re beu reknys gwiw dhe gemmys moy a glori ages Moyses, par dell yw neb a dhrehevis chi moy enorys ages an chi y honan. 4Rag pub chi yw drehevys gans nebonan, mes neb a dhrehevis pup-tra yw Duw. 5Lemmyn Moyses o len yn oll chi Duw avel gwas, dhe desta dhe'n traow a vedha kewsys a-wosa, 6mes Krist o len avel Mab dres chi Duw. Ha ni yw y ji mar synsyn agan fydhyans ha goeth yn agan govenek, fyrv dhe'n diwedh.3:6fyrv dhe'n diwedh: War-lergh re a'n dornskrifow nyns usi omma an geryow ma.\nPowesva dhe Bobel Duw\n7Ytho, dell lever an Spyrys Sans,\n‘Hedhyw, mar klewowgh y lev,\n8na galeshewgh agas kolonn avel y'n rebellyans,\nwar dhydh an prevyans y'n gwylvos,\n9le ma'm gorras agas tasow dhe'n prov,\nha gweles ow oberow dres dewgens blydhen.\n10Yndella, serrys en gans an henedh ma,\nhag y leveris, “Pup-prys yth ons yn stray yn aga holonn;\nny aswonnsons ow fordhow vy.”\n11Dell wrugavy ti y'm sorr,\n“Ny wrons entra y'm powesva.” ’\n12Kemmerewgh with, breder, ma na vo yn denvyth ahanowgh tebelgolonn ankryjyk, ow treylya dhiworth an Duw bew. 13Mes ynniewgh an eyl y gila pub dydh, hedre vo gelwys ‘Hedhyw’, ma na vowgh kaleshes dre doell peghosow. 14Rag ni a gevrenn yn Krist pan synsyn agan kynsa fydhyans fyrv dhe'n diwedh. 15Dell veu leverys,\n‘Hedhyw mar klewowgh y lev,\nna galeshewgh agas kolonn avel y'n rebellyans.’\n16Piw ens a glewsons mes heb rebellya na hwath? A nyns ens oll an re a asas Ejyp yn-dann Moyses? 17Ha piw gansa y feu serrys dew-ugens blydhen? A nyns o gans an re a beghas, ha'ga horfow koedhys y'n gwylvos? 18Ha piw dhodho y hwrug ev ti na dheffens yn y bowesva, marnas dhe'n re o diwostydh? 19Ytho, ni a wel na allsons entra drefenn diskryjyans.


Compare Bible readings for Mathew 9 in the ABK and the BNET - Bible Society\n1Ha wosa ev dhe vones a-bervedh yn gorhel, ev a dremenas dres an mor ha dos dh'y sita y honan.9:1 y sita y honan: Honn yw Kapernaum. 2Hag ena i a dhug dhodho unn palsi a'y wrowedh war weli. Yesu pan welas aga fydh a leveris dhe'n palsi, ‘Gwellha dha jer, ow flogh; gevys yw dha beghosow.’ 3Gans henna re an skribys a gewsis yntredha aga honan, ‘Yma an den ma ow plasfemya.’ 4Ha Yesu, owth aswonn aga frederow, a leveris, ‘Prag y prederowgh drog yn agas kolonn? 5Rag pyneyl yw esya: leverel, “Gevys yw dha beghosow”, po leverel, “Sav yn-bann ha kerdh”? 6Mes rag may hwodhvowgh bos galloes gans Mab an den war an norvys dhe ava peghosow’, (ena ev a leveris dhe'n palsi), ‘Sav yn-bann, drehav dha weli ha ke dhe'th tre.’ 7Ha wosa ev dhe sevel, ev eth dh'y dre. 8Ha'n routhow pan y'n gwelsons a veu kemmerys gans own9:8 a veu kemmerys gans own: War-lergh re a'n dornskrifow a's teva marth. hag a wordhyas Duw neb re wrussa grontya kemmys galloes dhe dus.\n18Pan esa ev ow kewsel an taklow ma dhedha, unn rewler a dheuth hag omblegya a-dheragdho ow leverel, ‘Ow myrgh re verwis nammnygen; mes deus ha gorra dha leuv warnedhi, ha hi a vydh bew.’ 19Ha Yesu a sevis ha mos war y lergh, hag ynwedh y dhyskyblon. 20Hag otta, benyn neb a wodhevi dewdhek blydhen dhiworth liv goes a dheuth a-dryv dhodho ha tochya pilenn y vantell; 21rag hi a leveri dhedhi hy honan, ‘Mara kallav unnweyth tochya y vantell, y fydhav sawys.’ 22Mes Yesu a dreylyas, hag orth hy gweles, yn-medh ev, ‘Gwellha dha jer, ow myrgh; dha fydh re'th sawyas.’ Ha'n venyn a veu sawys a'n eur na. 23Ha pan veu Yesu devedhys dhe ji an rewler ha gweles an biboryon, ha'n routh ow kul tros, 24ev a leveris, ‘Omdennewgh; rag nyns yw an vowes marow mes ow koska yma hi.’ Hag i a wrug ges anodho. 25Wosa an routh dhe vos gorrys dhe-ves, ev eth a-ji ha synsi hy leuv ha'n vowes a sevis yn-bann. 26Ha'n nowodhow a hemma a omlesas dres oll an pow na.\n27Ha pan esa Yesu owth omdenna alena, dew dhen dhall a'n siwyas ow karma ha leverel, ‘Kemmer truedh ahanan, ty vab Davydh.’ 28Ha wosa ev dhe vones a-bervedh y'n chi, an dhellyon a dheuth dhodho, ha Yesu a wovynnas orta, ‘A grysowgh hwi y hallav gul hemma?’ I a worthybis, ‘Krysyn, Arloedh.’ 29Ena ev a dochyas aga dewlagas ow leverel, ‘Herwydh agas fydh, bedhes gwrys dhywgh.’ 30Ha'ga dewlagas a veu igerys. Ha Yesu a a's gwarnyas yn straght ow leverel, ‘Gwaytyewgh na wodhvo denvyth.’ 31Mes pan ethons yn-kerdh i a'n kyhwedhlas dres oll an pow na.\n35Hag yth esa Yesu ow mos a-dro yn oll an sitys hag y'n trevow, ow tyski yn aga synagys ha pregoth aweyl an wlaskor ha yaghhe pub kleves, ha pub dises. 36Hag ev, ow mires orth an routhow, a gemmeras truedh anedha, drefenn aga bos troblys ha diweres kepar ha deves heb bugel. 37Ena yn-medh ev dh'y dhyskyblon, ‘Meur yw an drevas, mes tanow yw an wonisysi; 38pysiwgh ytho Arloedh an drevas may tannvonno gonisysi bys yn y drevas.’


Dyffransow ynter amendyansow a "Duw" - Wikipedia\nDyffransow ynter amendyansow a "Duw"\nVersyon a-dhia 02:53, 25 Kevardhu 2009\n38 bytes removed , 11 years ago\nrobot ow chanjya: da:Gud; cosmetic changes\nVersyon a-dhia 23:12, 30 Hedra 2009 (chanjya)\nRobbot (keskows | kevrohow)\nB (robot Adding: th:เทวดา)\nVersyon a-dhia 02:53, 25 Kevardhu 2009 (chanjya) (diswul)\nB (robot ow chanjya: da:Gud; cosmetic changes)\n'''Duw''' (poken '''Dew''' yn [[KU]], '''Du''' yn fenowgh yn dornskrifow hengovek) yw an hanow a nerth dres natur yn lies [[kryjyans]]. Ha skrifys gans [[lytherenn]] veur, 'Duw' a styry Unn nerth dres oll, herwydh usadow; gans lytherenn vyghan, 'duw' ha '''<nowiki>'duwes'</nowiki>''' a styr onan a nebes nerthow dres natur. Gnas Duw, po an dhywow, yw an govynn chyf a dhivinita<!-- theology, h.y. dyvynyta yn gerlyver Mordon -->, ha kryjyansow divers a dhysk tybyansow dihaval yn hy hever. Yma niver a welyow possybyl a-is:\n[[ImageRestren:Maler der Grabkammer der Nefertari 001.jpg|right|thumb|150px|Delow a Re-Horaghti, duw an [[Howl]] yn Ejyp.]]\n* ''Lies duw.'' Divers yw furvow, henwyn, ha gnasow an duwow, ha kenedhlow a wordh duwow dhihaval. Byttegyns, y hyllir aswonn duw pobel arall avel furv duw y bobel y honan. Rag ensampel, y'n ''interpretatio Romana'' an [[Rom]]anyon a gryjya aswonn Visucios (duw [[Keltek]]) avel [[Mergher (dyw)|Vergher]], Osiris (duw diworth [[Ejyp]]) avel V-[[Bacchus]], ha Teshub (duw Anatolek) avel [[Yow (dyw)|Yow]]. Yma [[Shinto]], Neo-Paganyeth, Vodoun ha kryjyansow koth pals ow tyska ytho liesduwyeth<!-- polytheism, amldduwiaeth -->.\n* ''Unn Duw, a-les diworth an unyvers.'' Duw a greatyas an [[Norvys]], mes nyns ober va ynno hwath. Nyns usi Duw yn furv denel vydh. Ytho y tysk Deistyeth<!-- deïstiaeth, deism -->.\n[[ImageRestren:God2-Sistine Chapel.png|right|thumb|250px|Lymnans a Dhyw ow kreatya [[Adam]] gans Michelangelo Buonarroti yn Chapel Sistin.]]\n* ''Unn Duw, a-les diworth an unyvers mes ow tewana an unyvers.'' Duw yw an kreatour ollgalloesek, heb finwedh, hag yma hwath ow kul oberow y'n [[bys ma]]. War-lergh an [[Eglos Katholik Romanek]], Duw a via sempel dres finwedh ha bos nevra a-bys. Yma moyha theistyon ow krysi bos Duw ow kodhvos oll ha leun a dha-ober ha truedh. Yndella y tysk an kryjyansow Abrahamek ([[Kristoneth]], [[Islam]], ha [[Yedhoweth]]) dre vras. Yma'n skolyow [[Hindou]] ''dvayta'' ha ''vishtadvayta'' ow pregowtha tybyansow haval (h.y. Vishnou po Shiva yw an Duw unnik).\n* ''Unn Duw ow tewana an unyvers.'' Yma'n skol [[Hindou]] ''advayta'' (an brassa skol) ow pregowtha yndella. Yma Duw dres an bys, hag enev pub huni yw rann a enev Unnik (''atman/Brahman'').<!-- monism -->\n* ''Unn Duw –– hag yw an unyvers.'' Yma vershyons mystek war an kryjyansow Abrahamek (Kabbalah, Soufieth, an Eglos Katholik Livrel) ow pregowtha yndella, warbarth gans Daoisteth ha nebes furvow war [[Bouddhisteth|Vouddhisteth]], [[Hindoueth]], h.e.<!-- pantheism, pantheistiaeth -->\nYma moyha kredoryon ow kryji ynwedh yn nerthow spyrysek erell, le ages Duw po duwow –– [[el]]edh, [[sans|sens]], ''djinn'', [[dyowl]]ow, ''devas'', les-dhywow, spyrysyon hengeughyon, h.e.\n== Henwyn ==\n[[Etymologyl]] an ger [[Kernewek]] ''Duw'' yw an wreydhenn [[Eyndo-Europek]] ''*dyēus''. Y hyllir kavoes an kethsam wreydhenn y'n geryow [[Latin]] (''deus'' ha ''Iouis''), [[Grew]] (Ζεύς/''Zeus'' ha Δίας/''Dias''), [[Iwerdhonek]] (''dia''), [[Germanek]] (Hen [[Norgaghek]] ''Týr'').\nYma yethow ha kryjyansow dihaval owth usya geryow divers rag Duw. Yn [[Islam]], hanow Duw yw ''Allah''/اللهالله, ger [[Arabek]] ow styrya 'An Duw (unnik)'. Hanow hengovek [[Kristyon]] yw [[Yehovah]], ha dallathas gans an wreydhenn [[Ebrow]] ''YHWH''/יהוה, redys ''adonai'' (ow Arloedh). Yn [[Hindoueth]], ''Brahma'' po ''Brahman''/ब्रह्म yw hanow a enev an unyvers.


1 Esdras 1 (ABK) - Bible Society\n1 Esdras 1 ABK\n1Yosia a solempnyas an pask yn Yerusalem dh'y Arloedh, hag ev a offrynnas an pask yn peswardhegves dydh an kynsa mis,1:1 An lyver ma yw henwys 3 Esdras yn ystynnans an Vulgat. 2wosa settya an oferysi herwydh aga rannow, arayys yn aga gwiskasow, yn tempel an Arloedh. 3Ev a leveris dhe'n Levysi, servysi tempel Ysrael, mayth omsakrens dhe'n Arloedh ha gorra argh sans an Arloedh y'n chi a wrussa myghtern Solomon mab Davydh y dhrehevel; 4hag yn-medh ev, ‘Nyns eus edhomm na fella hwi dh'y doen war agas diwskoedh. 4 Lemmyn gordhyewgh an Arloedh agas Duw ha servya y bobel Ysrael; ombareusewgh herwydh agas teyluyow ha loethow, 5herwydh kevarwoedh Davydh myghtern Ysrael, ha herwydh splannder y vab Solomon. 5 Sevewgh y'n tempel yn aray herwydh chiow agas tasow an Levysi, a venyster a-rag agas breder mebyon Ysrael. 6Offrynnewgh an pask ha pareusi an sakrifisow rag agas breder hag gwitha an pask herwydh gorhemmynn an Arloedh a veu res dhe Moyses.’\n7Dhe'n dus esa ena Yosia a ros deg mil warn ugens a eyn hag a vynnow ha tri mil leugh; res vons dhiworth pyth an myghtern, dell ambosas, dhe'n bobel ha dhe'n oferysi ha dhe'n Levysi. 8Hilkia, Zekaria, ha Yehiel, governours an tempel, a ros dhe'n oferysi rag an pask dew mil davas ha hwegh kans ha tri kans leugh. 9Ha Yekonia ha Shemaia ha'y vroder Nathanael, ha Hashabia hag Okiel ha Yoram, kaptenyon milyow, a ros dhe'n Levysi rag an pask pymp mil davas ha seyth kans leugh.\n10Hemm yw an pyth a hwarva. An oferysi ha'n Levysi, 11 ha gansa an bara heb goell, a sevis yn aray kempenn herwydh aga loethow 11 ha chiow aga thasow, a-rag an bobel, dhe wul an offrynn dhe'n Arloedh dell yw skrifys yn lyver Moyses; yndella y hwrussons myttin. 12 I a rostyas an pask gans tan, dell dhelledh; hag i a vrojyas an sakrifisow yn chekys a vrons ha kalteryow, gans sawer plegadow, 13ha'ga doen dhe oll an bobel. 14 A-wosa i a bareusis an pask ragdha i aga honan ha rag aga breder an oferysi, mebyon Aron, 14rag yth esa an oferysi owth offrynna an blonek bys tewlwolow; ytho an Levysi a'n pareusis ragdha i aga honan ha rag aga breder an oferysi, mebyon Aron. 15Yth esa kenysi an tempel, mebyon Asaf, yn aga thyller herwydh an aray gwrys gans Davydh, ynwedh Asaf, Zekaria, hag Eddinus, kannasow an myghtern. 16Yth esa an borthoryon orth pub yet; ny veu edhomm dhedha gasa aga asrann, rag aga breder an Levysi re bareussas an pask ragdha.\n17 Ytho an taklow rag sakrifisow an Arloedh a veu kowlwrys y'n jydh na: an pask a veu gwithys 18ha'n sakrifisow a veu offrynnys war alter an Arloedh, herwydh gorhemmynn myghtern Yosia. 19 Ha mebyon Ysrael esa ena y'n termyn na a withas an pask ha goel an bara heb goell seyth dydh. 20 Ny veu pask a'n par na goelys yn Ysrael a-dhia termynyow Samuel an profoes; 21 ny withas nagonan a vyghternedh Ysrael pask a'n par na, dell veu goelys gans Yosia ha'n oferysi ha'n Levysi ha'n Yedhewon hag oll Ysrael esa trigys yn Yerusalem. 22 Y'n etegves blydhen a reyn Yosia y feu goelys an pask ma.\nDiwedh Reyn Yosia\n23 Ha gweythresow Yosia o ewnhynsek yn golok an Arloedh, rag y golonn o leun a sansoleth. 24 Hwarvosow y reyn re beu kovedhys yn termynyow passys, a-dro dhe'n re a beghas ha gul drog troha'n Arloedh dres pub pobel po gwlas, ha fatell y'n grevsons yn town, bys may koedhas geryow an Arloedh war Ysrael.\n25 Wosa oll an gweythresow ma a Yosia, Faro, myghtern Ejyp eth dhe werrya yn Karkemish war an Ewfrates, ha Yosia eth yn-mes dh'y dhyerbynna. 26 Mes myghtern Ejyp a dhannvonas dhodho ow leverel, 27‘Pandra yw dhiso jy ha dhymmo vy, A vyghtern Yuda? 25 Ny veu er dha bynn jy may feuv dannvenys gans an Arloedh Duw, rag yma ow bresel orth an Ewfrates. Ha lemmyn, yma an Arloedh genev, hag yma an Arloedh genev ow kul dhymm fyski yn-rag. Sav a-denewen, ha na omsett erbynn an Arloedh.’\n28 Ny dreylyas Yosia arta dh'y jarett, mes ev a assayas batalyas orto, ha ny wrug vri a eryow an profoes Yeremia, dhiworth ganow an Arloedh. 29 Ev a junyas ganso yn batel yn plen Megiddo, ha'n gaslewydhyon a dheuth yn-nans erbynn myghtern Yosia. 30 Yn-medh an myghtern dh'y wesyon, ‘Kemmerewgh vy dhiworth an vatel, rag fest gwannhes ov.’ Ha'y wesyon a'n kemmeras dison dhiworth aray an vatel. 31 Ev a yskynnas yn y nessa charett; ha wosa bos dres arta dhe Yerusalem ev a verwis, hag a veu ynkleudhys yn bedh y dasow.\n32 Yn oll Yudi i a gynis rag Yosia. An profoes Yeremia a gynis rag Yosia, ha'n ugheloryon gans an benynes re gynis ragdho bys y'n jydh hedhyw; ordenys veu, hemma dhe vos gwrys pup-prys dre oll kenedhel Ysrael. 33 An taklow ma yw skrifys yn lyver istoriow myghternedh Yuda; ha pubonan a weythresow Yosia, ha'y splannder, ha'y gonvedhes a lagha an Arloedh, ha'n taklow gwrys ganso kyns ha'n taklow derivys lemmyn, kovedhys yns yn lyver myghternedh Ysrael ha Yuda.\nDiwettha Myghternedh Yuda\n34 Tus an kenedhel a gemmeras Yekonia mab Yosia, ha'y apoyntya myghtern yn le y das Yosia; ev a veu teyr bloedh warn ugens y oes. 35 Ev a reynyas tri mis yn Yudi ha Yerusalem. Ena myghtern Ejyp a'n removas a'y reyn yn Yerusalem, 36 hag a spalyas an wlaskor kans talent a arghans hag unn talent a owr. 37 Myghtern Ejyp a wrug y vroder Yehoyakim myghtern Yudi ha Yerusalem. 38 Yehoyakim a worras an ugheloryon yn prison, hag a dhalghennas y vroder Zarius ha'y dhoen yn-bann dhiworth Ejyp.\n39 Yehoyakim a veu pymp bloedh warn ugens pan dhallathas reynya yn Yudi ha Yerusalem; hag ev a wrug an drog yn golok an Arloedh. 40 Myghtern Nebukadnessar a Babylon a dheuth yn-bann rag metya ganso; ev a'n kolmas gans kadonyow a vrons ha'y doen dhe Babylon. 41 Nebukadnessar a gemmeras ynwedh nebes a lestri sans an Arloedh, ha'ga doen dhe-ves, ha'ga gorra yn y dempel yn Babylon. 42 Mes an taklow derivys a-dro dhe Yehoyakim, ha'y avlander ha'y dhiskryjyans yw skrifys yn kovadhow an vyghternedh.\n43 Y vab Yehoyaghin eth ha bos myghtern yn y le; pan veu gwrys myghtern ev a veu etek bloedh, 44 hag ev a reynyas tri mis ha deg dydh yn Yerusalem. Ev a wrug an drog yn golok an Arloedh. 45 Unn vlydhen a-wosa, Nebukadnessar a dhannvonas ha'y removya dhe Babylon war-barth ha lestri sans an Arloedh, 46 hag ev a wrug Sedekia myghtern Yuda ha Yerusalem.\nSedekia a veu unn vlydhen warn ugens, hag ev a reynyas unnek blydhen. 47 Ev ynwedh a wrug an drog yn golok an Arloedh, ha ny goela orth an geryow o kewsys gans an profoes Yeremia dhiworth ganow an Arloedh. 48 Kyn hwrug myghtern Nebukadnessar dhodho ti re hanow an Arloedh, ev a dorras y di hag a rebellyas; ev a galeshas y gonna ha'y golonn ha kammdremena erbynn laghys an Arloedh, Duw Ysrael. 49 Hwath ledyoryon an bobel ha ledyoryon an oferysi a wrug lies gweythres blasfemus hag anlaghel dres pub gweythres avlan a'n gwlaskordhow oll, ha defola tempel an Arloedh yn Yerusalem – an tempel re wrussa Duw y sakra. 50 Duw aga thasow a dhannvonas der y gannas rag aga daskelwel, rag ev a vynnas aga sparya, i ha'y drigva. 51 Mes i a wrug ges a'y gannasow, ha peskweyth may kewsis an Arloedh, yth esens owskonya y brofoesi, 52bys may sorras orth y bobel drefenn aga gweythresow diskryjyk, ha'ga gorhemmynn may fe myghternedh an Kaldeanys dres yn-bann er aga fynn. 53 An re ma a ladhas aga gwer yowynk gans an kledha, a-dro dhe'n tempel sans ha ny sparsons gour yowynk na benyn yowynk, kothwas na flogh, rag ev a's ros yn aga diwleuv. 54 I a gemmeras oll lestri sans an Arloedh, an re bras keffrys ha'n re byghan, kofrow tresor an Arloedh, ha'n taklow y'n gwithtiow ryel, ha'ga doen dhe-ves, dhe Babylon. 55 I a loskas chi an Arloedh, hag i a dennas dhe'n dor fosow Yerusalem ha leski aga thouryow gans tan, 56 ha distrui oll hy thaklow splann. An re gesys hwath yn few ev a ledyas mes dhe Babylon gans an kledha, 57 hag i o servysi dhodho ha dh'y vebyon bys may tallathas an Persianys aga reyn, yndella ow kewera ger an Arloedh dre anow an profoes Yeremia: 58 ‘Kettell y'n jeffo an tir oll y sabotys, ev a with an sabotys oll termyn y ynyalder bys pan vo kowlwrys y seytek blydhen ha tri ugens.’


12 oz whiskey glasses – mmti.info\n12 oz whiskey glasses set of 4 old fashion whiskey glasses 12 oz vintage drinking bar glasware cup lot amazoncom etched globe whiskey glasses oz ml pack etched globe whiskey glasses oz ml pack.\n12 oz whiskey glasses georgio crystal double old fashion glasses 12 oz set of 2 12 oz whiskey glasses.\n12 oz whiskey glasses on the rocks personalized 12 oz whiskey glass 12 oz whiskey glasses.\n12 oz whiskey glasses 6 libbey perception double old fashioned on the rocks 12oz whiskey glasses set 12 oz whiskey glasses.\n12 oz whiskey glasses the wine savant iceberg luxury elegant 12 oz glass whiskey glass wayfair 12 oz whiskey glasses.\n12 oz whiskey glasses groomsmen 14 oz whiskey glass venero whiskey glasses set of premium leadfree crystal glass venero whiskey glasses set of premium leadfree crystal glass cups.\n12 oz whiskey glasses 4 sets of whiskey glasses 12oz crystal glass double old fashioned drink glasses oz old fashioned whisky glass drinkware queen lace crystal oz old fashioned whisky glass drinkware queen lace crystal sporting artisans original wildlife and sporting art.\n12 oz whiskey glasses spiegelau willsberger 129 oz whiskey glass set of 4 12 oz whiskey glasses.\n12 oz whiskey glasses home wet bar personalized on the rocks 12 oz whiskey glass vibesalsa cirm decorating whiskey glasses share vibesalsa.\n12 oz whiskey glasses ebern designs sandra diamond luxury elegant 12 oz glass whiskey glass set of 2 12 oz whiskey glasses.\n12 oz whiskey glasses glass whiskey decanter set high end 5 piece whiskey decanter set weighted 12 oz whiskey glasses.\n12 oz whiskey glasses home wet barmidtown personalized 12 oz whiskey glass schott zwiesel bar collection whiskey tumbler oz evino store schott zwiesel bar collection whiskey tumbler oz.\n12 oz whiskey glasses double old fashioned whiskey glass scotch glasses old fashioned set of by froolu personalized scotch glasses old fashioned set of by froolu personalized engraved scotch oz double.\n12 oz whiskey glasses etched globe whiskey glasses 12 oz 350ml 2 pack 12 oz whiskey glasses.\n12 oz whiskey glasses libbey 5120 whiskey glass 1 12 oz set bohemia crystalite clear oz tumbler whiskey double old set bohemia crystalite clear oz tumbler whiskey double old fashioned glasses.\n12 oz whiskey glasses whiskey glasses share vibesalsa home wet bar personalized oz whiskey glass wayfair personalized oz whiskey glass.\n12 oz whiskey glasses blue green set of old fashion whiskey glasses oz vintage drinking bar set of old fashion whiskey glasses oz vintage drinking bar glasware cup lot.\n12 oz whiskey glasses high quality oz drinking glass cup oval whiskey glass oval high quality oz drinking glass cup oval whiskey glass oval whiskey glass for.\n12 oz whiskey glasses double old fashioned whiskey glass 12 oz whiskey glasses.\n12 oz whiskey glasses antoni barcelona whiskey glass 12oz unique lowball glass drinking glasses old fashioned glasses bourbon scotch rocks glass unique gifts set for personalized oz monogrammed monogrammed whiskey glasses personalized oz monogrammed whiskey glasses corporate client gift unique engraved rocks glass.\n12 oz whiskey glasses the wine savant twist luxury elegant 12 oz glass cocktail glasses twist glasses 12 oz whiskey glasses.\n12 oz whiskey glasses home wet bar personalized 12 oz whiskey glass logo whiskey glasses london whiskey glasses personalized oz london whiskey glasses al.\n12 oz whiskey glasses tossware unbreakable 12 oz whiskey glasses set of 48 12 oz whiskey glasses.\n12 oz whiskey glasses next 12 oz whiskey glasses.\n12 oz whiskey glasses 12 oz whiskey glasses.\n12 oz whiskey glasses 12 oz old fashioned whisky glass drinkware queen lace crystal sporting artisans original wildlife and sporting art 12 oz whiskey glasses.\n12 oz whiskey glasses customized 12 oz old fashioned rocks glass venero whiskey glasses set of premium leadfree crystal glass venero whiskey glasses set of premium leadfree crystal glass cups.\n12 oz whiskey glasses riedel nachtmann highland 12 oz glass whiskey tumbler smoke grey 97443 lifestyle by focus high quality oz drinking glass cup oval whiskey glass oval high quality oz drinking glass cup oval whiskey glass oval whiskey glass for.\n12 oz whiskey glasses waterford crystal lismore diamond tumbler pair whiskey glasses 12 oz boxed new 12 oz whiskey glasses.\n12 oz whiskey glasses 350ml12oz old fashioned clear glasses wine juice glass whiskey tumblers champagne glass beer cup set bohemia crystalite clear oz tumbler whiskey double old set bohemia crystalite clear oz tumbler whiskey double old fashioned glasses.\nAuthor mmti.infoPosted on 12/11/2019 08:52:43 pm 12/11/2019 08:52:43 pm


Oberow 3 ABK\n11Hag ev ow synsi Peder ha Yowann, an dus oll, meur aga marth, a boenyas war-barth dhedha dhe'n golovenva henwys Portal Solomon. 12Pan welas Peder henna, ev a gewsis orth an bobel, ‘Gwer Ysrael, prag yma marth dhywgh a hemma, po prag y hwithrowgh warnan kepar ha pan y'n gwrussyn kerdhes der agan nerth po agan sansoleth agan honan? 13Duw Abraham, Ysak ha Yakob,3:13 Duw Abraham, Ysak ha Yakob: War-lergh re a'n dornskrifow Duw Abraham ha Duw Ysak ha Duw Yakob. Duw agan tasow, a ros golewder dh'y was3:13 was: Po flogh. Yesu, neb a dhaskorrsowgh ha nagha dherag Pilat pan ervirys o y livra. 14Mes hwi a naghas an Sans ha Gwiryon, ha govynn moldrer dhe vos grontys dhywgh, 15ha hwi a ladhas an Awtour a vewnans, neb a veu drehevys gans Duw dhiworth an re varow; dhe henna dustunioryon on ni. 16Ha'y hanow, dre fydh yn y hanow, a wrug krev an gour ma neb a welowgh hag aswonn, ha'n fydh dredho ev a ros dhodho an yeghes ma a-dheragowgh hwi oll.\n17‘Ha lemmyn, breder, my a woer hwi dhe oberi dre dhiskians, kepar dell wrug agas rewloryon ynwedh, 18mes yndella Duw a gollenwis an taklow a dharganas ev dre anow an brofoesi oll, y Grist dhe wodhevel. 19Rakhenna kemmerewgh edrek, ha treylyewgh may fo defendys dhe-ves agas peghosow, 20may teffo dhiworth golok an Arloedh prysyow a dhifresyans ha may tannvonno ev an Krist ragordenys ragowgh, henn yw Yesu. 21Y telledh nev dh'y gemmeres bys yn prysyow daskorrans pup-tra oll, dell gewsis Duw dre anow y brofoesi sans nans yw pell. 22Yn tevri, Moyses a leveris, “An Arloedh agas Duw a dhrehav ragowgh profoes dhiworth agas breder, avelov vy; hwi a wra goslowes orto yn pup-tra a lavarro dhywgh. 23Hag y hwer, pub enev na wrello goslowes orth an profoes na dhe vos distruys yn tien mes a'n bobel.” 24Hag oll an brofoesi neb re gewsis, dhiworth Samuel ha'n re neb a dheuth war y lergh, i ynwedh a dharganas an dydhyow ma. 25Hwi yw mebyon an brofoesi ha'n kevambos a wrug Duw gans agan tasow, ow leverel dhe Abraham, “Y'th has pub teylu a'n norvys a vydh benniges.” 26Ragowgh hwi yn kynsa, Duw a dhrehevis y was3:26 was: Po flogh., ha'y dhannvon rag agas benniga orth agas treylya dhe-ves, yn kettep penn, dhiworth agas drogoberow.’


Kevrennow – Agan Tavas\nYma dhe’n Ynterros asnodhow dhe les tuchya Kernewek. Der dhefnyth anedha, y hyllyr ha dysky Kernewek ha goslowes orto ha myras orth fylmys ynno ha redya mur an lyenyeth hep mos yn kergh a’n chy. Dres henna gans medhelwyth ewn, (hep cost), y hyllyr synsy kescows-gwydhyo gans cowetha dres an Ynterros: ass yu devedhegyethek!\nOtomma nebes kevrennow dhe dylleryow da rak cafos asnodhow.\n(Gwra notya; ny wra Agan Tavas omgemeres rag an pyth usy yn gwyasvaow dhe ves dhyworto. Bytegens, gwra agan avysya mar plek mar ny wra kevren vyth an re ma omma obery may hyllyn aga ewna.)\nYma’n tyller ma ow profya cofva usy prest owth encressya a bodcastys clew ha kevrennow dhe wydheos YouTube (yn Kernewek), gwary try ran whethel scyans, dathelva kescows ha mur moy.\nPellwolok yn Kernewek! Newodhow yn Kernewek pub mys ha taclow erel.\nLyverva hep Cost\nYma aberth yn restrynnow ma rol efan asnodhow war-lynen gorrys warbarth yn 2008 gans Eddie Climo. An kevrennow re be whythrys ha dasnowethes, mars yu possybyl, gans mester gwyasva Agan Tavas. Mar qureta cafos kevrennow marow, gwra notya y fyth an re ma whath dhe dhorn martesen der an Wayback Machine orth Cofscryfva an Ynterros (gwel awoles).\nTre an Kescowethyans usy ow menystra an towl Furf Scryfys Savonek. Tyller efan yu lun a gedhlow ha newodhow hag asnodhow dyscargus ha kevrennow h.e.\nCowethas an Yeth Kernewek Cambron\nYma’n gowethas ma owth avonsya hag ow tysky Kernewek y’n randyr Cambron.\nCur Kernewek – Tereba Nessa\nPurpos an cur ma yu avonsya menestouthy eglos yn un berformya ha canow carol Kernow hag antemys Kernow hag ow scodhya servysys yn Kernewek. Ethom a’s teves a esyly noweth ha welcom tom a vya.\nYma Gorsedh Kernow owth avonsya gonesegeth Kernow yn y vysk Kernewek. Yma hy ow restry kesstryfow bledhennek yn aga mysk pewosow rag ober yn Kernewek. Y hyllyr usya pub eghen a spellyans.\nAn Guntelles Keltek – Scoren Kernow\nAn Guntelles Keltek Kesgwlasek yu restryans abarth ha dyscans ha gonesegeth gans costennow dhe wul dhe besya ha tybyansow ughel ha gonesegeth ha tavosow an boblow Keltek. Yma cuntellyans bledhenek yu synsys yn pub an whegh bro yn y dorn.\nCofva bras lyfrow aral gans nebes a vry tuchya Kernewek y’ga mysk Dornlyver Kernewek Henry Jenner.\nCofscryfva an Ynterros\nCofscryfva bras dres eghen dafar ‘mes a wyr pryntyans – ha fylmys ha textow ha menestrouthy ha clew h.e. Yma cofscryfva gwyasvaow kyn fe, ( an Wayback Machine), nebes anedha namoy war lynen war an wyasva; y fyth comprehendys ynno, martesen, nebes asnodhow yu mes a wel a’n gwyasva y honen. Yma dhe’n cofscryfva textow brassa ran an corf lyenyeth Kernewek ystorek a yllyr aga hafos gans whythransow yu apert a’n par; ha ‘Cornish’ ha ‘Cornwall’ ha Kernewek ha taclow an par na.\nAgan Tavas war Facebook:\nGwra meras orto.\nYma dhe’n tyller gwyasva ma mur aswonys nyver skethrennow fylm Kernewek: whyla rag Kernewek po ken ‘Cornish language’.\nGwyasva sacrys dhe gof hag oberow Peter Pool ues tremenys.\nGans colm ynterros raf-ledan y hyllyr usya an kevryvyador rag kescowsel gans cowetha ha cowethysy po ken yn text po clew po gwydhyo. Yma ethom a vycrofon ha camera gwyasva rag an dheu dhewetha hep mar. Hep cost yu an medhelwyth hag ymava ow resek gans kevryvyador Machintosh po Windows. Yma manylyon nebes an towlennow mur yn rol awoles hag y fya ethom creatya acont hep cost gans an yl po y gela rag usya an servys ma.\nKescows ynterros hep cost ha galowow pellgowser usyes dres oll an bys hep cost po ysel y gost.\nGwythans Pensans (PZ Conservation)\nBlog adro dhe gonservyans lyvrow ha scryvyow rak an termyn a dhe.\n2 Replies to “Kevrennow”\nvpn gratuit says:\tReply\n14th August 2019 at 9:51 pm\n19th August 2019 at 8:23 am\nThank you for your appreciation. You’re free to copy and use anything from our links page.\nLeave a Reply to vpn gratuit Cancel reply


1 Makkabeyon 7 (ABK) - Bible Society\n1 Makkabeyon 7 ABK\nEskerdh Bagghides hag Alkimus\n1Y'n kans unnek ha dew-ugensves blydhen7:1 161 kyns Krist. Demetrius mab Selewkus eth yn-mes dhiworth Rom, ha goelya gans nebes gwer dhe sita ryb an mor hag ena ev a dhallathas reynya. 2Ha pan esa owth entra dhe balys ryel y dasow, an lu a dhalghennas Antioghus ha Lysias dh'aga dri dhodho. 3Mes pan veu an gweythres aswonnys dhodho yn-medh ev, ‘Na gesewgh my dhe weles aga fasow!’ 4Ytho an lu a's ladhas, ha Demetrius a esedhas war dron y wlaskor.\n5Ena y teuth dhodho oll an wer dhilagha ha didhuw a Ysrael; ledys vons gans Alkimus, a'n jevo hwans dhe vos ha bos arghoferyas. 6I a dhug dhe'n myghtern an kuhudhans ma: ‘Yudas ha'y vreder re ladhas oll a'gas kowetha, ha re'gan herdhyas yn-mes a'gan tir. 7Ytho dannvon gour may trestydh ynno; es ev ha gweles oll an diswrians a dhros Yudas warnan ha war dir an myghtern, ha gwres ev aga hessydhya i hag oll an re a's gweres’\n8Yndella an myghtern a dhewisas Bagghides, onan a gowetha an myghtern, governour an ranndir Dres-an-Avon, gour meur y'n wlaskor, ha lel dhe'n myghtern. 9Ev a'n dannvonas, ha ganso an Alkimus, didhuw dell o, neb a'n gwrug arghoferyas; hag ev a worhemmynnis dhodho may tallfa dial war an Ysraelysi. 10Ytho i a geskerdhas dhe-ves hag a dheuth gans lu bras dhe bow Yuda; hag ev a dhannvonas kannasow dhe Yudas ha'y vreder gans geryow kres, yn fals. 11Mes ny goelsons orth aga geryow, rag i a welas i dhe dhos gans lu bras.\n12Ena bagas a skribys a omdhiskwedhas a-rag Alkimus ha Bagghides rag pysi ma's teffa gwirvreus. 13An Hasideanys o an kynsa yn mysk an Ysraelysi ow pysi kres dhiworta, 14rag i a leveris, ‘Oferyas a linyeth Aron re dheuva gans an lu, ha ny wra dregynn dhyn.’ 15Hag Alkimus a gewsis geryow kres dhedha hag ev a dos dhedha an ti ma, ‘Ny hwilyn drog dhywgh hwi na dh'agas gowetha.’ 16Yndella i a drestyas ynno, mes ev a dhalghennas tri-ugens anedha hag a's ladhas a-ji dhe unn jydh, herwydh an ger a veu skrifys,\n17‘Kig ha goes agas syns\ni a skoellyas oll a-dro dhe Yerusalem,\nha nyns esa nagonan dh'aga ynkleudhyas.’\n18Ena own hag euth anedha a goedhas war oll an bobel, rag y lavarsons, ‘Nyns eus na gwiryonedh na gwirvreus ynna, rag i re naghas an akord ha'n ti a dosons.’\n19Ena Bagghides eth dhiworth Yerusalem hag a gampyas yn Beth-zayth. Ev a dhannvonas ha settya dalghenn yn lies a'n wer re gilfias dhodho, ha re a'n bobel, ha'ga ladha hag a's tewlis yn puth bras. 20Ev a settyas Alkimus war an tir ha gasa ganso soudoryon rag y weres; ena Bagghides a dhehwelis dhe'n myghtern.\n21Alkimus a strivyas mayth ella ha bos an arghoferyas, 22hag oll re esa ow trobla aga fobel a junyas ganso. I a's tevo maystri war bow Yuda hag a wrug damaj meur yn Ysrael. 23Yudas a welas oll an drog re wrussa Alkimus ha'n re esa ganso yn mysk an Ysraelysi, moy o ages dell wrussa an Jentilys. 24Ytho ev eth der oll rannow Yudi a-derdro, ha tyli dial war an dus re gilfias, ha'ga lettya nag ellens y'n mes bys y'n pow. 25Pan welas Alkimus bos Yudas ha'n re esa ganso gyllys ha bos krev, ha pan wodhya na ylli ev sevel er aga fynn, ev a dhehwelis dhe'n myghtern hag a dhug kuhudhans a daklow drog er aga fynn.\nNikanor yn Yudi\n26Ena an myghtern a dhannvonas Nikanor, onan a'y bennsevigyon enorys, neb a gasa ha hatya Ysrael, ha gorhemmynna dhodho distrui an bobel. 27Nikanor a dheuth dhe Yerusalem gans lu bras hag a dhannvonas dhe Yudas ha'y vreder an messaj ma a gres, yn fals. 28‘Bynner re bo omladh yntra my ha ty; yth av gans nebes gwer dhe'th weles, ganow orth ganow yn kres.’\n29Ytho ev a dheuth dhe Yudas hag i a salusyas yn eyl y gila yn kres. Mes an eskerens o parys dhe gibya Yudas. 30Godhvedhys veu dhe Yudas y tothya Nikanor dhodho gans fals vynnas, hag own bras a berthi anodho, ha ny vynna metya orto arta. 31Pan wodhva Nikanor y dowl dhe vos diskwedhys, yth eth yn-mes rag metya erbynn Yudas yn batel ogas dhe Kafar-salama. 32A-dro dhe bymp kans gour a lu Nikanor a goedhas, ha'n remenant a fias dhe sita Davydh.\nNikanor a Wodros an Tempel\n33Wosa an darvosow ma Nikanor eth yn-bann dhe venydh Sion. Re a'n oferysi a dheuth yn-mes a'n sentri, hag ynwedh nebes a henavogyon an bobel dh'y salusi yn kres ha rag diskwedhes dhodho an offrynn leskys esa ow pos offrynnys rag an myghtern, 34Mes ev a wrug ges anedha ha hwerthin orta ha'ga defola, ow postya, 35hag yn sorr ev a dos ti, ‘Marnas Yudas ha'y lu dhe vos delivrys yn ow diwleuv a-dhistowgh, my a lesk an chi ma pan dhehwelav yn kres.’ Hag yth eth yn-mes yn sorr meur. 36Ena an oferysi a entras ha sevel a-rag an alter hag a-rag an tempel hag i a oelas hag a leveris,\n37‘Ty a dhewisas may fe an chi ma gelwys gans dha hanow,\nha may fe ev chi a bysi hag a aspysadow rag dha bobel.\n38Tal dial war an den ma ha war y lu,\nha koedhens gans an kledha;\nporth kov a'ga blasfemiow,\nha na as i dhe vewa na fella.’\n39Ytho Nikanor eth yn-mes a Yerusalem hag a gampyas yn Beth-horon, ha lu Syria a junyas ganso. 40Yudas a gampyas yn Adasa gans tri mil wour. Ena Yudas a bysis hag a leveris, 41‘Pan gewsis kannasow an myghtern7:41 an myghtern: Henn yw Sennagherib, 1My 18:17–19:35. blasfemi, dha el eth yn-rag hag a weskis dhe'n dor kans mil ha pymp ha peswar-ugens a'y soudoryon. 42Ytho skwatt an lu ma ynwedh a-ragon y'n jydh ma, ha dyskes an re erell Nikanor dhe gewsel yn trog erbynn dha sentri, ha breus ev herwydh y dhroktra ma.’\n43An luyow a vetyas yn batel yn trydhegves dydh an mis Adar. Lu Nikanor a veu skwardys hag ev y honan a veu an kynsa ow koedha y'n vatel. 44Pan welas lu Nikanor ev dhe goedha, i a dewlis aga arvow dhe'n dor ha fia. 45An Yedhewon a's chasyas bys Gazara, pellder kerdh unn jydh a Adasa, ow hwytha aga hirgern avel galow dhe vatel. 46Tus a dheuth yn-mes a oll an trevow a Yudi a-derdro, hag i a omsettyas erbynn aga thenwennow, ha'ga herdhya war-tu ha'ga holyoryon, hag i oll a goedhas gans an kledha; ny veu onan vytholl gesys. 47Ena an Yedhewon a gemmeras an arvow ha'n preydh; i a dhibennas Nikanor ha treghi an leuv dyghow dhiworto re ystynnsa mar valgh, ha'ga dri ha'ga displetya a-dal Yerusalem. 48An bobel a lowenhas gans lowender meur hag a woelyas an jydh na avel dydh a heudhder bras. 49Hag i a erviras may fe an jydh na solempnys pub blydhen y'n trydhegves dydh a Adar. 50Ytho pow Yuda a'n jevo powes nebes dydhyow.


Oos Men - Wikipedia\nLeveryans: Oos Men\nMen a veu bleynys rag y usya avel bool dorn\nDen y'n Oos Men owth usya men rag treghi gwedhen\nAn Oos Men o termyn kynsistorek pan wre tus toulys a ven. Prenn, eskern ha devnydhyow erel o usys ynwedh rag toulys, mes ny dhur an taklow ma maga ta. Ytho, y kevir moy a doulys men. Men o usys (yn arbennik eghen gales a ven henwys kelester) rag treghi taklow.\nAn oos a dhallathas gans an kynsa toulys men, nans yw a-dro dhe 2.7 milvil vledhen. Nebes bagas a dus o hwath y'n Oos Men bys y'n 20ves kansvledhen. Ynwedh i a wre ladha enevales rag boos ha dillas. I a usya kroghen eneval rag aga skovvaow.\nAn oos wosa Oos Men yw Oos Brons, henwys warlergh alkan brons. An Oos Men a dhiwedhas pan dhiskudhas tus an art teudhi (gul alkan). An kynsa alkan usys o kober, sewyes gans brons. Dres lycklod, tus a dhallathas usya brons yn le men yn Est Kres yntra 3000 ha 2000 KOK.\nAn Oos Men yw rynnys gans hendhyskonydhyon (tus neb a studh kreryow) yn teyr rann: Paleolithek ("men koth"), Mesolithek ("men kres") ha Neolithek ("men nowydh"). Priweyth a veur dismygys dres Oos Men Neolithek..\nAn Paleolithek yw oos kynsistorek aswonnys gans an displegyans a doulys men. Ev a styr an rann vrassa a dermyn denses (a-dro dhe 99% a istori den) war an Norvys, a nans yw 2.7 milvil vledhen dhe nans yw 20,000 vledhen. Ev a veu sewyes gans an Mesolithek ha'n Neolithek.\nErthygel kott yw hemma. Ty a yll agan gweres y wellhe! Mar kodhes moy a-dro dhe'n desten ma, klyck chanjya ha dalleth skrifa!\nDiwettha golegyans an folen ma a veu an 14 Metheven 2022, dhe 19:10.


Un Hembrynkyas a’n Sordyans – William Antron a Antron – Agan Tavas\nHelles usys dhe vos cofhes rag y gowethasow gans tarth a’n rebellyans Lyver Pysadow pympthek cans, naw ha deugans. Mes nyns o an kensa termyn an dre re wruk apperya yn termyn us passyes dhyworth Kernow wosa yn peswardhek cans seyek ha peswar ugans y Esla Seneth a-dhewedhes William Antron eth ha bos un an hembrynkysy mur y vry yn kensa sordyans a’n vledhen na. Antron, nep o denethys yn peswardhek cans deugans o esel tylu an randyr, nep re be Arlydhy an Maner Antron po Antronen yn plu Sythney rag denythyansow. Yn tredhek cans, y hendasow o fastyes yn ta Helles omma yn ogas sensy an rol a jyf styward po Mer an dre ha representya an burjestra yn Chy an Gemyn. Yn peswar cans unnek ha peswar ugans, yma Antron ow sewya yn clar yn y olow tros pan ef eth ha bos Esel Seneth rag an randyr ha kepar ha Richard Flamank tas a Thomas re be omraglysy’n cuntellyans a tollow avar yn y resekva y’n deweth peswardhek cans trygans. Ef a dal desmygy pana pellder ef a wruk gwary rol mur y brys yn formyans gnasan rebellyans gans kesunya Flamank hag An Gof. Tuchya degre cowethesek Antron o hevelep dhe Flamank ha’n dheu dhen eth ha bos Ysyly Seneth dhe Westminster peswardhek cans unnek ha peswar ugans po deudhek ha peswar ugans. A-dhyworth golokva dorythek bytegens Antron re wothfo An Gof kens an rebellyans par del an dheu anedha a wruk tryga yn kethsam randyr hag an ran na a Gernow cudha Helles dhe Glasney ha Penryn py le yth esa dhe Antron substans hevel bos cres an kensa rebellyans.\nDestnans Antron dhe’n ben an keskerth dhe Loundres nyns yu compollys gans lyes scryfer yn maner kethsam mar ledoryon rebel erel. Mes an gwyryoneth o ef o gorrys dhe vernans hag ena dysenorys yn pympthek cans ha try po peswar hag yn forth na y dylu kellys aga substans yn pryjwyth ha nyns o bys yn pympthek cans ha deudhek y vap hag er Richard, a ylly dasjallynjya y dyr hengovek osteweth. Yn nawnjek cans ha seytek ha peswar ugans, Andrew George a wruk compollo dhe Antron yn y areth noweth yn Chy an Gemyn ages onen y ragvleynor wosa henna Helles dres termyn a wothya ha bos ran a gwartron votya polta brassa a Bor’Ya. An geryow George o yn kettesten a y trubyt y honen dhe’n keskerdhoryon a cans ha seytek ha peswar ugans nep a cofhas an stry agan hendas. Ef yu kewar rag henna ny a cofha Antron wosa henna ef yu sacrans dhe les kenedhlek a Gernow ef a wruk godhaf coth bos consydrys yn sur ages bleynoryeth mur y vry rag nep Esel Soweth Kernewek a Westminster kefrys termyn a ve ha hedhyu.\nScryfys gans Dr Garry Tregidga, trelyans gans Victoria Edwards ha Clive Baker, ha fylmys gans Victoria Edwards.


Oberow 13 ABK - Lemmyn y'n eglos yn Antiogh yth esa - Bible Search\nOberow 12 Oberow 14\n1Lemmyn y'n eglos yn Antiogh yth esa profoesi ha dyskadoryon, Barnabas, Simeon henwys Niger, Lukius a Kyrene ha Manaen broder-meythrin Herod an tetrargh, ha Sowl. 2Hag i ow kordhya an Arloedh hag ow penys, an Spyrys Sans a leveris, ‘Diberthewgh ragov Barnabas ha Sowl rag an gonis ma's gelwis vy.’ 3Ytho pan penyssens ha pysi i a worras aga diwla warnedha ha'ga dannvon yn-kerdh.\n36Rag Davydh, wosa ev dhe servya bodh Duw yn y henedh y honan, a goskas hag a veu gorrys gans y dasow hag a welas podredhes. 37Mes ev neb a wrug Duw y dhrehevel ny welas podredhes. 38Rakhenna bedhes godhvedhys dhywgh, breder, der an den ma bos gevyans peghosow pregewthys dhywgh, 39hag ynno ev pubonan a grys yw ewnhes dhiworth pup-tra oll ma na yllewgh bos ewnhes dhiworto dre lagha Moyses. 40Rakhenna kemmerewgh with na dheffo warnowgh an pyth yw leverys y'n brofoesi:\n44An nessa sabot ogas hag oll an sita o kuntellys rag goslowes orth ger Duw. 45Mes pan welsons an routhow, an Yedhewon a veu lenwys a avi, hag i a gontradias, ow kewsel blasfemi erbynn an pyth a veu leverys gans Powl. 46Hag ow kewsel yn hardh, Powl ha Barnabas a leveris, ‘Res o bos ger Duw kewsys dhywgh hwi yn kynsa; mes a-ban y'n skonyowgh hag omvreusi agas honan anwiw a vywnans heb diwedh, otta, ni a dreyl dhe'n Jentilys. 47Rag yndella an Arloedh re'gan gorhemmynnis:\n48Ha pan glewas an Jentilys hemma, i a lowenhas hag enora ger an Arloedh, ha myns o ragordenys dhe vywnans heb diwedh a grysis, 49hag yth esa ger an Arloedh ow lesa der oll an pow. 50Mes an Yedhewon a ynnias war an benynes a vri neb a wordhya Duw ha gwelhevin an sita, ha dalleth helghyans erbynn Powl ha Barnabas, ha'ga thewlel mes a'ga ranndir. 51Mes i a shakyas an doust dhiworth aga threys er aga fynn, ha dos dhe Ikonium. 52Ha'n dhyskyblon a veu lenwys a lowena hag a'n Spyrys Sans.


Compare Bible readings for Breusysi 13 in the ABK and the KJV - Bible Society\n1Mebyon Ysrael a wrug an pyth o drog yn golok an ARLOEDH, ha'n ARLOEDH a's ros yn leuv an Filistysi dew-ugens blydhen.\n2Yth esa gour a Sora, a gordh an Danysi, Manoagh y hanow, hag anvap o y wreg, ny's tevo flogh. 3Hag el an ARLOEDH a omdhiskwedhas dhe'n venyn hag a leveris dhedhi, ‘Kynth os gownagh, ha ny dhuges fleghes, ty a wra omdhoen ha dineythi mab. 4Ytho gwayt na yffi gwin na diwes krev, na dhyppri travyth avlan. 5Rag ty a omdheg ha dineythi mab. Gwayt na dheffo altenn vyth war y benn rag an mab a vydh Naziryas dhe Dhuw a'y enesigeth. Ev a vydh neb a dhalleth delivra Ysrael a leuv an Filistysi.’ 6Ena an venyn a dheuth hag a leveris dh'y gour, ‘Gour Duw a dheuth dhymm, ha'y semlans o haval dhe semlans el Duw, pur euthyk; ny wovynnis vy orto a-ble teuth ha ny dherivas dhymm y hanow, 7mes ev a leveris dhymm, “Ty a omdheg ha dineythi mab. Ytho na yv gwin vytholl na diwes krev, ha na dheber travyth avlan, rag an mab a vydh Naziryas dhe Dhuw a'y enesigeth bys dydh y vernans.” ’\n8Ena Manoagh a bysis war an ARLOEDH, ha leverel, ‘A Arloedh, my a bys, gas may teffo dhyn arta an gour Duw a dhannvensys, ha dyski dhyn an pyth dhe wul a-dro dhe'n mab hag a vydh genys.’ 9Duw a woslowas orth Manoagh hag el Duw a dheuth arta dhe'n venyn, ha hi owth esedha y'n mes; mes nyns esa hy gour Manoagh gensi. 10Ytho hi a boenyas skav hag a leveris dh'y gour, ‘An gour a dheuth dhymm nammnygen re omdhiskwedhas dhymm.’ 11Manoagh a sevis hag a holyas y wreg, hag a dheuth dhe'n gour hag a leveris dhodho, ‘Osta jy an gour hag a gewsis dhe'n venyn ma?’ Hag y leveris, ‘Ov.’ 12Ena Manoagh a leveris, ‘Lemmyn pan ello dha eryow ha bos gwir, pyth a vydh rewl bewnans an mab, ha pandr'a vydh y ober?’ 13El an ARLOEDH a leveris dhe Manoagh, ‘Gwaytyes an venyn gul pup-tra oll a leveris vy dhedhi. 14Difennys vydh orti dybri travyth a dheu a'n gwinbrenn. Difennys vydh orti eva naneyl gwin na diwes krev, na dhybri travyth avlan. Res vydh dhedhi bos gostydh dhe bup-tra re worhemmynnis vy dhedhi.’\n15Manoagh a leveris dhe el an ARLOEDH, ‘Gas ni dhe'th witha genen ha dhe bareusi gevrik ragos.’ 16El an ARLOEDH a leveris dhe Manoagh, ‘Mara'm gwithydh genowgh, ny dhebrav dha voes; mes mar mynnydh pareusi offrynn leskys, ena gwra y offrynna dhe'n ARLOEDH.’ Rag ny wodhya Manoagh y vos el an ARLOEDH. 17Ena Manoagh a leveris dhe el an ARLOEDH, ‘Pyth yw dha hanow, rag may hyllyn dha enora pan vo gyllys dhe eryow gwir?’ 18Mes el an ARLOEDH a leveris dhodho, ‘Prag y hwovynnydh orthiv ow hanow? Re varthys yw.’\n19Yndella Manoagh a gemmeras an gevrik gans an offrynn greun, ha'y offrynna war an garrek dhe'n ARLOEDH, dhodho ev neb a wra marthusyon. 20Pan yskynnas an flamm war-tu ha'n nev dhiwar an alter, el an ARLOEDH a yskynnas yn flamm an alter, ha Manoagh ha'y wreg ow mires; hag i a goedhas, ha'ga fas dhe'n dor. 21Ny omdhiskwedhas el an ARLOEDH dhe Manoagh ha'y wreg arta. Ena Manoagh a wodhva y vos el an ARLOEDH. 22Ha Manoagh a leveris dh'y wreg, ‘Ni a verow yn surredi, rag ni re welas Duw.’ 23Mes y wreg a leveris dhodho, ‘Mar mynna an ARLOEDH agan ladha, ny dhegemmersa offrynn leskys hag offrynn greun a'gan diwleuv, na ny dhiskwedhsa oll an traow ma, na ny dherivsa dhyn traow a'n par ma.’\n24An venyn a dhineythis mab, ha'y henwel Samson. An maw a devi, ha'n ARLOEDH a'n bennigas. 25Spyrys an ARLOEDH a dhallathas movya ynno yn Mahane-dan, yntra Sora ha Eshtaol.


Jenesis 1 ABK - Y'n dalleth Duw a formyas an nev ha'n - Bible Search\n14Hag yn-medh Duw, ‘Bedhens golowys yn fyrmament an nev dhe wul dibarth ynter an jydh ha'n nos, ha bedhens avel toknys rag sesons, ha rag dydhyow ha blydhynyow. 15Ha bedhens avel golowys yn fyrmament an nev dhe ri golow war an nor.’ Hag y feu yndella. 16Duw a wrug dew wolow bras, an golow brassa dhe rewlya an jydh ha'n golow le dhe rewlya an nos. Ev a wrug an ster ynwedh. 17Ha Duw a's gorras yn fyrmament an nev dhe ri golow war an nor, 18ha dhe rewlya an jydh ha'n nos, ha dhe wul dibarth ynter an golewder ha'n tewolgow. Ha Duw a welas henna dhe vos da. 19Hag y feu gorthugher hag y feu myttin, an peswora dydh.\n20Hag yn-medh Duw, ‘Re dhrollo an dowr yn-mes hesow a greaturs byw, hag ydhyn ow nija a-ugh an nor war enep fyrmament an nev.’ 21Ha Duw a formyas morviles bras ha pub kreatur byw ow kwaya, a wra an dowrow dri yn-mes yn hesow, war-lergh aga hinda, ha pub edhen askellek war-lergh hy hinda. Ha Duw a welas henna dhe vos da. 22Duw a's bennigas ha leverel, ‘Degewgh frut, ha kressya ha lenwel dowrow an moryow ha lieshens ydhyn war an nor.’ 23Hag y feu gorthugher hag y feu myttin, an pympes dydh.\n24Hag yn-medh Duw, ‘Gwres an dor dri mes kreaturs byw war-lergh aga hinda, chatel ha pryves ha miles an nor war-lergh aga hinda.’ Hag y feu yndella. 25Ha Duw a wrug miles an nor war-lergh aga hinda, ha chatel war-lergh aga hinda hag oll an kreaturs ow slynkya war an dor war-lergh aga hinda. Ha Duw a welas henna dhe vos da. 26Ena yn-medh Duw, ‘Gwren ni gul den y'gan imaj, y'gan hevelep ni, ha gwrens i rewlya war buskes an mor ha war ydhyn an ayr, war an chatel ha war oll an nor, ha war bub pryv ow kramya war an dor.’\n27Ytho Duw a formyas den war-lergh y imaj; war-lergh imaj Duw ev a'n formyas, gorow ha benow y hwrug ev aga formya. 28Ha Duw a's bennigas; ha Duw a leveris dhedha, ‘Degewgh frut ha kressya ha lenwel an nor ha'y dhova, ha rewlya puskes an mor hag ydhyn an ayr ha pub kreatur byw ow kwaya war an dor.’ 29Hag yn-medh Duw, ‘Awotta, my re ros dhywgh pub losow gans has war enep an norvys oll ha pub gwydhenn gans frut may ma ynni has. I a vydh dhywgh rag boes. 30Ha my re ros pub losowenn las avel boes dhe bub best a'n nor ha dhe bub edhen a'n ayr ha dhe bub kreatur may ma enev byw ynno ow kramya war an dor.’ Hag yndella y feu. 31Ha Duw a welas pup-tra re wrussa hag awotta, yth o pur dha. Hag y feu gorthugher hag y feu myttin, an hweghves dydh.


Compare Bible readings for Kolossianys 3 in the ABK and the ESV - Bible Society\n1Ytho mar pewgh drehevys gans Krist, gwrewgh hwilas an taklow usi war-vann, le mayth usi Krist owth esedha a dhyghow dhe Dhuw. 2Gwrewgh vri a'n taklow war-vann, a-der a'n taklow war an nor. 3Rag hwi re verwis, ha'gas bewnans yw kudhys gans Krist yn Duw. 4Pan vo diskwedhys Krist, agas3:4 agas: War-lergh re a'n dornskrifow agan. bewnans, ena hwi ynwedh a vydh diskwedhys ganso yn splannder.\n5Ytho, gorrewgh dhe'n mernans an pyth ynnowgh usi a'n nor, fornikashyon, plosedhes, hwans dres eghenn, yeunes drog, ha krefni, yw gordhyans idolys, 6drefenn a'n re ma y teu sorr Duw war an vebyon a dhiwostytter.3:6 war an vebyon a dhiwostytter: Nyns usi an geryow ma yn re a'n dornskrifow. 7Ynna hwi ynwedh a gerdhi kyns, pan wrewgh bewa y'n taklow ma. 8Mes lemmyn gorrewgh dhe-ves hwi ynwedh pup-tra: sorr, konnar, atti, blasfemi, kows plos yn-mes a'gas ganow. 9Na wrewgh gowleverel an eyl dh'y gila, wosa diwiska an den koth gans y wriansow ev, 10ha wosa gwiska an den nowydh, daswrys yn godhvos war-lergh an imaj a neb a'n gwrug. 11Omma nyns eus Grek na Yedhow, trodreghyans nag antrodreghyans, den barbarus, Skythyas, kethwas, den rydh; mes Krist yw pup-tra, hag yn pup-tra yma ev.\n12Ytho, avel tus dhewisys gans Duw, sans ha karadow, gwiskewgh truedh, kuvder, uvelder, klorder, perthyans, 13ow kodhav an eyl y gila, hag ow kava an eyl dh'y gila, mars eus krodhvol war nebonan. Kepar dell avas an Arloedh3:13 an Arloedh: War-lergh re a'n dornskrifow Krist. dhywgh, gwrewgh hwi yndella, ynwedh. 14Ha dres oll an taklow ma, gwiskewgh kerensa, yw an golmenn a berfydhder. 15Ha gwres kres Krist3:15 kres Krist: War-lergh re a'n dornskrifow kres Duw. rewlya yn agas kolonn, an kres mayth owgh hwi gelwys dhodho yn unn korf; ha godhvydhewgh gras. 16Triges ger Krist ynnowgh yn rych, ow tyski ha keski an eyl y gila yn pub furneth, ow kana salmow, hymnys ha kanow spyrysek gans gras yn agas kolonn dhe Dhuw.3:16 dhe Dhuw: War-lergh re a'n dornskrifow dhe'n Arloedh. 17Ha pup-tra oll a wrewgh yn ger po yn gwrians, gwrewgh pup-tra yn hanow an Arloedh Yesu, ow krassa dhe Dhuw an Tas3:17 dhe Dhuw an Tas: War-lergh re a'n dornskrifow dhe Dhuw ha'n Tas. dredho ev.\nRewlys rag Teyluyow\n18A wragedh, bedhewgh gostydh dh'agas gour, dell yw gwiw y'n Arloedh. 19A wer, kerewgh agas gwreg, ha na vedhewgh hwerow orti.\n20A fleghes, obayewgh dh'agas kerens yn pup-tra, rag hemm yw plegadow dhe'n Arloedh, 21A dasow, na brovokyewgh agas fleghes, na vons i digolonnek. 22A gethwesyon, obayewgh dh'agas arlydhi war-lergh an kig yn pup-tra, a-der gans gonis yw gwelys rag plegya dhe vab-den, mes gans glander kolonn, ow perthi own a'n Arloedh. 23Pypynag a wrewgh, gwrewgh y oberi a'n enev, kepar dell ve dhe'n Arloedh, a-der dhe vab-den, 24ow kodhvos hwi dhe dhegemmeres gober an eretons dhiworth an Arloedh. Hwi a serv3:24 Hwi a serv: Po Servyewgh. an Arloedh Krist. 25Rag neb a wra kamm a wra degemmeres kessydhyans an pyth a wrug ev kamm, ha nyns eus faverans.


An delta a dhallathas furvya a-dro dhe 4000 KOK pan sevis nivel an mor. Lettys veu an Dowr Danaw gans bank tewes hag y tallathas an avon drehevel lappys tewes. A-dro dhe 40% a’n delta veu drehevys y’n vilvledhen dhiwettha, drefen tus dhe dreghi koswigow, ow kawsya esknians gweres. Patron komplek a brasow, keunegennow, goverow ha lynnyn yw. An ughelder kresek yw 0.52m hag a-dro dhe 20% a'n delta yw yn-dann nivel an mor.\nPoblans[golegi | pennfenten]\nDiwettha golegyans an folen ma a veu an 22 Ebrel 2022, dhe 20:16.


Daftpanda <purge>, Aegwynn(EU) — персонаж World of Warcraft: статистика, достижения, прогресс, логи, рейтинги, коллеги и полезные ссылки.\nDaftpanda, purge, EU-Aegwynn\nВ данном разделе представлены сослуживцы персонажа. В списке представлены предположительные сослуживцы и количество совместных ФК. Кликнув на ссылку "Подробнее", вы можете увидеть кого и когда убили вместе данные персонажи.Rhyzing, <purge> — 20Nightwitch, <purge> — 15Eljay, <purge> — 14Eisklötzchen, <Strive> — 14Boros, <purge> — 14Quilly, <purge> — 6Lissob, <Nachtschwärmer> — 4Grothar, <Prîme> — 4Devotessa, <Nøva> — 4Riamfada, <Drachengold> — 3Refléxz, <Unnatural> — 3Psychoed, <Punk Hazard> — 3Siqness, <Tryhard> — 3Jaynihao, <purge> — 3Rinai, <Damage Control> — 3Güggi, <Eidgenosse> — 2Sheylî, <Incense> — 2Eligíus, <purge> — 2Janîce1840AF — 2Isowen — 2Eljay, <maniaCs> — 2Ayween, <Incense> — 2Janìce, <Hunters> — 2\nЗдесь представлены все известные системе персонажи на данном Battle.net аккаунтеEU-Aegwynn: Gambalin, <purge>EU-Aegwynn: Nayuki, <purge>\n— ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn. — ОО (10) — purge, EU–Aegwynn.


Compare Bible readings for Galatianys 2 in the ABK and the GNB - Bible Society\nPowl ha'n Abesteli Erell\n1Ena wosa peswardhek blydhen yth yskynnis arta dhe Yerusalem gans Barnabas, ow kemmeres Titus genev ynwedh; 2my a yskynnas dre dhiskwedhyans ha gorra a-dheragdha an aweyl a bregowthav yn mysk an Jentilys, yn priva dhe dus a vri, ma na vien ow poenya po na wrussen poenya war neb kor yn euver. 3Byttegyns Titus devri, esa genev, hag ev Grek, ny veu ev konstrynys na hwath a vos trodreghys; 4mes rag bos breder fekyl dres a-ji yn-dann gel, skolkyoryon a slynkyas a-ji rag aspia orth agan rydhses a'gan beus yn Krist Yesu, ma'gan drollens bys yn kethneth; 5ny omblegsyn ni toch vyth dhedha yn gostytter, may halla gwiryonedh an aweyl pesya ragowgh. 6Mes a-dhiworth an re a dybys bos neppyth, – py sort pynag yns ny vern dhymm; nyns usi Duw ow favera tremmynn denvyth – an dus enorys na, ny geworrsons travyth dhymmo vy, 7mes y'n kontrari parth hag i ow konvedhes bos an aweyl a antrodreghyans kemmynnys dhymm kepar dell veu an aweyl a drodreghyans dhe Peder, 8rag neb a wrug y ober yn Peder rag abostolieth an trodreghyans a wrug y ober ynwedh ynnov vy rag an Jentilys, 9hag ow konvedhes an gras re beu res dhymm, Jamys ha Kefas ha Yowann, hag i an kolovenyow dell dybys, a ros an dhorn dhyghow a gowethyans dhymm ha dhe Barnabas, mayth ellen ni dhe'n Jentilys, hag i aga honan dhe'n dus trodreghys; 10marnas i a vynnas orthyn perthi kov a'n voghosogyon, an keth tra may feu hwans dhymm dh'y wul.\nPowl a Geredh Peder yn Antiogh\n11Mes pan dheuth Kefas dhe Antiogh, my a sevis er y bynn orth y anow, rag y vos dhe vlamya. 12Rag kyns neb tus dhe dhos dhiworth Jamys, ev a dhybri gans an Jentilys; mes pan dheuthons i, ev a omdennas ha diberth ow perthi own a dus an trodreghyans. 13Ha'n Yedhewon erell a junyas ganso y'n falsuri ma, may feu Barnabas ynwedh ledys yn stray gansa der aga falsuri. 14Mes pan gonvedhis vy na gerdhens i yn ewnhynsek herwydh gwiryonedh an aweyl, my a leveris dhe Kefas a-dheragdha yn kettep penn, ‘Mar pywydh jy, ha ty Yedhow, yn maner an Jentilys ha ny vewydh yn maner an Yedhewon prag y konstrynydh jy an Jentilys a vewa kepar dell vens i Yedhewon?’\nYedhewon ha Jentilys Ewnhes dre Fydh\n15Ni yw Yedhewon dre enesigeth ha nyns on ni peghadoryon a'n Jentilys, 16ow konvedhes nag yw denvyth ewnhes der oberow a'n lagha mes dre fydh yn Krist Yesu, ha nyni a grysis yn Krist Yesu, may fen ni justifiys dre fydh yn Krist ha a-der dre oberow a'n lagha; rag ny vydh kig vytholl justifiys der oberow a'n lagha. 17Mes mars on ni, neb a hwila bos justifiys yn Krist, agan honan kevys dhe vos peghadoryon, yw Krist ytho menyster a begh? Bynner re bo! 18Rag mar tastrehavav an taklow a dhistruis vy, my a dhiskwa my ow honan dhe vos treuspasser. 19Rag der an lagha my a verwis dhe'n lagha, may fewen vy dhe Dhuw. Krowsys veuv gans Krist; 20bew ov, mes na fella my ow honan, mes Krist a vew ynnov; an bewnans a'm beus y'n eur ma y'n kig my a vew yn fydh Mab Duw neb a'm karas hag omri y honan ragov. 21Ny wrav vy dilea gras Duw; rag mar pe ewnder der an lagha ytho Krist a verwis yn euver.


Compare Bible readings for 1 Korinth 16 in the ABK and the ESV - Bible Society\n1 Korinth16 ABK\nKuntell an Rohow rag an Syns\n1Lemmyn a-dro dhe guntell an rohow rag an syns: par dell erghis vy dhe'n eglosyow a Galatia, yndella gwrewgh hwi ynwedh. 2Dhe gynsa dydh pub seythun, pub huni ahanowgh gorres neppyth a-denewen ha'y witha, dell sewenno, ma na vo edhomm a guntell pan dhyffiv. 3Ha pan dhyffiv, my a wra dannvon piwpynag a gommendyowgh, ha gansa lytherow, may tokkons agas ro dhe Yerusalem, 4ha mar tesedh dhymm mos ynwedh, i a wra mos genev.\nTowlow rag Vyajya\n5My a wra dos dh'agas gweles wosa tremena dre Masedonia, rag tremena a wrav dre Masedonia, 6ha martesen my a wra triga genowgh po devri spena an gwav, ma'm dannvennowgh y'm hyns plepynag yth ylliv. 7Rag ny vynnav agas gweles pan nag esov marnas ow tremena; my a wayt spena hirneth genowgh, mar re an Arloedh kummyas. 8Mes my a wra gortos yn Efesus bys yn Penkost, 9rag daras efan hag effeythus yw igerys dhymm rag gonis meur y les, hag yma meur a dus usi ow sevel er agan pynn.\n10Mar teu Timothi, gwaytyewgh ma'n gwryllowgh bos heb own yntredhowgh, rag ow kul gonis an Arloedh ymava, kepar ha my. 11Ytho, na'n dispresys denvyth. Dannvenewgh ev yn y hyns yn kres, may teffo dhymm; rag my a'n gorta gans an vreder.\n12A-dro dh'agan broder Apollos, meur my a ynnias warnodho may teffa dhywgh gans an vreder, mes nyns o y vodh mann dhe dhos lemmyn. Ev a wra dos pan vo dhodho spas.\n13Bedhewgh hewoel, sevewgh fast y'n fydh, bedhewgh hardh, bedhewgh krev. 14Pup-tra hag a wrewgh, bedhes gwrys yn kerensa.\n15Tra arall a vynnav, breder: hwi a woer bos mayni Stefanas an kynsa frut yn Aghaia, hag i re omros dhe wonis dhe'n syns; 16my a'gas ynni may fowgh gostydh dhe dus a'n par na, ha dhe bub kesoberer ha lavuryer. 17Heudhhes ov orth devedhyans Stefanas ha Fortunatus hag Aghaikus, rag i a astiveras dhymm a-ban nag esowgh hwi omma. 18Rag i a dhiskwithas ow spyrys vy ha'gas spyrys hwi keffrys. Ytho, aswonnewgh tus a'n par na.\n19An eglosyow a Asia a'gas salus. Akwila ha Priska, ha gansa an eglos yn aga chi, a'gas salus yn kolonnek y'n Arloedh. 20An vreder oll a'gas salus. Salusewgh an eyl y gila gans bay sans.\n21An salusyans yw gans ow leuv ow honan, Powl. 22Neb na gar an Arloedh, bedhes milligys. Re dheffo agan Arloedh! 16:22 Re dheffo agan Arloedh: Aramaek maranatha. 23Gras agan Arloedh Yesu re bo genowgh. 24Ow herensa re bo genowgh hwi oll yn Krist Yesu. Amen.16:24 War-lergh re a'n dornskrifow nyns usi omma an ger Amen.


Compare Bible readings for Marc 4 in the ABK and the NIV - Bible Society\nMat 13:1-9; Luk 8:4-8\n1Hag ev a dhallathas dyski arta ryb an mor. Hag yth o kuntellys a-dro dhodho routh veur, ytho ev eth a-bervedh yn gorhel, hag esedha ynno war an mor: hag yth esa oll an routh war an tir ryb an mor. 2Hag yth esa ow tyski dhedha lies tra dre barabolennow, ha leverel dhedha yn y dhyskas, 3‘Goslowewgh! Yth eth yn-mes gonador rag gonis has. 4Ha pan esa ow konis, rann a'n has a goedhas ryb an fordh, ha'n ydhyn a dheuth ha'y devorya. 5Ha rann arall a goedhas war an veynek, ma nag esa meur a dhor, hag a-dhesempis hi a eginas, drefenn nag esa dhedhi downder dor; 6mes pan dhrehevis an howl, goleskys veu, ha drefenn nag esa dhedhi gwreydh, y feu desyghys. 7Ha rann arall a goedhas yn mysk spern, ha'n spern a devis ha'y thaga, ha ny dhug trevas. 8Ha rann arall a goedhas yn dor da, hag a dhug trevas esa ow tevi hag ow kressya, hag a dhug, rann deg warn ugens, rann tri-ugens, ha rann kansplek.’ 9Hag yn-medh ev, ‘Neb a'n jeva diwskovarn rag klewes, ev klewes.’\nPorpos an Parabolennow\nMat 13:10-17; Luk 8:9-10\n10Ha pan esa y honan, an re esa a-dro dhodho gans an dewdhek a wovynnas orto a-dro dhe'n parabolennow. 11Hag ev a leveris dhedha, ‘Dhywgh hwi yma grontys kevrin gwlaskor Duw, mes dhe'n re a-ves, pup-tra a dheu dre barabolennow,\n12“rag may firons dhe wir, mes heb gweles,\nha may klewons dhe wir, mes heb konvedhes,\nrag own i dhe dreylya, ha may fo gevys dhedha.” ’\nMat 13:18-23; Luk 8:11-15\n13Hag yn-medh ev dhedha, ‘A ny gonvedhowgh hwi an barabolenn ma? Ytho fatell yllowgh konvedhes parabolennow vytholl? 14An gonador a has an ger. 15Ha'n re ma yw an re usi ryb an fordh, le mayth yw hesys an ger; ha wosa i dh'y glewes, Satnas a dheu desempis, ha kemmeres dhe-ves an ger a veu hesys ynna.4:15 ynna: War-lergh re a'n dornskrifow yn aga holonn. 16Ha'n re erell keffrys yw an re a veu hesys war an veynek, ha wosa i dhe glewes an ger, i a'n degemmer a-dhistowgh gans lowena; 17hag i ny's teves gwreydhenn ynna i aga honan, mes ny wrons pesya mes pols byghan; ena, pan dheffo trobel po helghyans rag an ger, i a drebuch desempis. 18Ha re erell yma, a veu hesys yn mysk spern; yth yns i an re a glew an ger, 19ha fienasow an bys ma, ha dynyans rychys, ha hwans a daklow erell ow tos a-ji, a dag an ger, ha ny dheg frut. 20Ha'n re na yw an re a veu hesys yn tir da, neb a glew an ger hag a'n degemmer, hag a dheg frut, re deg warn ugens, re tri-ugens, ha re kansplek.’\nLugarn yn-dann Vushel\nMat 5:15-16; Luk 8:16-18\n21Hag ev a leveris dhedha, ‘Yw lugarn dres may haller y worra yn-dann vushel, po yn-dann weli? A nyns yw rag y settya war an kantolbrenn? 22Rag nyns yw travyth kelys marnas rag may fo diskwedhys, na nyns yw travyth kudhys, marnas rag may teffo bys yn golow. 23Den mara'n jeves diwskovarn rag klewes, ev klewes.’\n24Hag yn-medh ev dhedha, ‘Bedhewgh war a'n pyth a glewowgh. Gans an musur a vusurowgh, y fydh musurys dhywgh hwi: ha dhywgh hwi neb a woslow,4:24 War-lergh re a'n dornskrifow nyns usi omma an geryow neb a woslow. moy a vydh res. 25Rag neb a bewvo, dhodho ev y fydh res; ha neb na bewvo, y fydh kemmerys a-dhiworto ynwedh an pyth a bew.’\nParabolenn an Has owth Egina\n26Hag ev a leveris, ‘Yndella yth yw gwlaskor Duw: kepar ha pan ve den ow tewlel has y'n dor, 27ha koska, ha sevel nos ha dydh, ha'n has a wra egina ha tevi, ny woer ev fatell y'n gwra. 28Rag an dor a dheg trevas anodho y honan, kynsa an welsenn, ena an penn-ys, wosa henna an ys leun y'n penn. 29Mes pan vo parys an drevas, desempis ev a worr an gromman ynni, rag bos devedhys an ysasver.’\n30Hag ev a leveris ‘Dhe bana dra a wren ni hevelebi gwlaskor Duw, po py barabolenn dredhi y hyllyn hy deskrifa? 31Yth yw kepar ha hasenn kedhow, ha hi pan vo hesys yn dor, byghanna yw ages oll an hasennow usi y'n dor; 32ha wosa hy bos hesys, hi a dyv yn-bann, hag a dheu ha bos brassa ages oll an losow, hag a dheg skorrennow meur, may hallo ydhyn an nevow triga yn-dann an goskes anedhi.’\nDyski dre Barabolennow\n33Dre lies parabolenn a'n par na yth esa ow terivas an ger dhedha, kepar dell esa dhedha galloes a'y glewes; 34heb parabolenn ny gewsi orta, mes yn priva ev a styrya pup-tra dh'y dhyskyblon.\nYesu a Goselha Annawel\nMat 8:23-27; Luk 8:22-25\n35An keth jydh na, ha'n gorthugher devedhys, ev a leveris dhedha, ‘Gwren ni tremena dhe'n tu arall.’ 36Ytho i a asas an routh, ha'y' gemmeres ev, kepar dell esa, y'n gorhel. Hag yth esa skathow erell ganso. 37Hag annawel veur a wyns a sevis, ha'n tonnow a weskis y'n gorhel may feu an gorhel lemmyn ow pos lenwys. 38Hag yth esa ev yn delergh an gorhel, ow koska war bluvek. Hag i a wrug dhodho difuna, ha leverel dhodho, ‘Mester, a ny'th teur mann, ha ni ow mos dhe goll?’ 39Hag ev a sevis, ha keredhi an gwyns, hag a leveris dhe'n mor ‘Taw, spavennha!’ Ha'n gwyns a hedhis, hag yth esa kalmynsi meur. 40Hag ev a leveris dhedha, ‘Prag yth owgh hwi mar ownek? Fatell yw nag eus dhywgh fydh?’4:40 Prag yth owgh hwi mar ownek? Fatell yw nag eus dhywgh fydh? War-lergh re a'n dornskrifow Prag yth owgh hwi ownek? A nyns eus genowgh hwath fydh? 41Mes own bras a's teva, hag yn-medhons an eyl dh'y gila, ‘Py par den yw hemma, mayth yw gostydh dhodho keffrys an gwyns ha'n mor?’